pythainlp/thai-wiki-dataset-v4 huggingface dataset:
ดุสิต โสภิตชา

ดุสิต โสภิตชา (เกิด 28 พฤษภาคม พ.ศ. 2488) อดีตสมาชิกสภาผู้แทนราษฎรจังหวัดอุบลราชธานี 5 สมัย เขาเป็นนักการเมืองที่เคยต้องโทษจำคุกในความผิดต่อตำแหน่งหน้าที่สมาชิกสภาผู้แทนราษฎร
ประวัติ.
ดุสิต เกิดเมื่อวันที่ 28 พฤษภาคม พ.ศ. 2488 จบการศึกษา พุทธศาสตรบัณฑิค จากมหาวิทยาลัยมหาจุฬาลงกรณราชวิทยาลัย และปริญญาโท ทางรัฐศาสตร์ จากประเทศอินเดีย
ดุสิต เข้าสู่งานการเมืองโดยการลงสมัครรับเลือกตั้งสมาชิกสภาผู้แทนราษฎรจังหวัดอุบลราชธานี ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 สังกัดพรรคเสรีธรรม และได้รับเลือกตั้งเป็น ส.ส.สมัยแรก 
ต่อมาได้รับเลือกตั้งอีก 4 สมัยต่อเนื่อง คือ ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 ในนามพรรคกิจประชาคม ซึ่งต่อมาได้ยุบพรรคไปรวมกับพรรครวมไทย และเปลี่ยนชื่อเป็นพรรคเอกภาพ
ในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 และการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 ในนามพรรคกิจสังคม
ภายหลังจากพ้นโทษจำคุก เขากลับสู่สนามการเมืองอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 เขาลงสมัครรับเลือกตั้งในนามพรรคประชาสันติ แต่ไม่ได้รับเลือกตั้ง และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 สังกัดพรรคประชาธิปไตยใหม่
ดุสิต มีบทบาทในทางพระพุทธศาสนาของไทย อาทิ การเรียกร้องให้รับรองพระพุทธศาสนาเป็นศาสนาประจำชาติในรัฐธรรมนูญ การเขียนหนังสือทำไมรัฐธรรมนูญไม่บัญญัติรับรองให้พระพุทธศาสนาเป็นศาสนาประจำชาติ ในปี 2545 และการเขียนบทความทางหนังสือพิมพ์ "“สงฆ์เคลื่อนไหวตั้งสังฆราช 2 องค์”
คดีความ.
ดุสิต ได้รับฉายาว่า "ส.ส.จอมแฉ" เขาต้องโทษในคดีกรรโชกทรัพย์ บริษัททิปโก้ แอสฟัลท์ จำกัด โดยถูกจับเมื่อวันที่ 28 ธันวาคม พ.ศ. 2533 ถูกฟ้องในความผิดต่อตำแหน่งหน้าที่ในการยุติธรรม และข้อหากรรโชกทรัพย์ โดยคำฟ้องอัยการระบุว่า เขาเรียกรับเงินจำนวน 2 ล้านบาท และรถยนต์กระบะ 1 คัน จากนายประสิทธิ์ ทรัพย์สาคร เจ้าของบริษัท ทิปโก้ แอสฟัลท์ จำกัด โดยขู่ว่าหากไม่ยินยอมจะนำเรื่องการทุจริตเกี่ยวกับการซื้อขายยางมะตอยของบริษัททิปโก้ไปอภิปรายเปิดโปงในสภาผู้แทนราษฎร ต่อมาเขาได้รับการปล่อยตัวในปี พ.ศ. 2547
วัดบางนา (จังหวัดนนทบุรี)

วัดบางนา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 6 บ้านบางประดู่ ตำบลไทรม้า อำเภอเมืองนนทบุรี จังหวัดนนทบุรี
วัดบางนาเดิมเป็นวัดร้าง มีเนื้อที่ตามโฉนด 23 ไร่ 3 งาน 83 ตารางวา ออกเมื่อวันที่ 27 ตุลาคม ร.ศ. 129 (สมัยพระบาทสมเด็จพระจุลจอมเกล้าเจ้าอยู่หัว) จนเมื่อวันที่ 27 มีนาคม พ.ศ. 2523 มีพระภิกษุจำนวน 5 รูปมาจำพรรษา และได้ร่วมกับสาธุชนบูรณะวัด ต่อมาเมื่อวันที่ 20 กรกฎาคม พ.ศ. 2527 กรมการศาสนาได้ประกาศยกฐานะจากวัดร้างเป็นวัดมีพระภิกษุอยู่จำพรรษา ได้นามว่า "วัดบางนา" วัดเริ่มสร้างอุโบสถเมื่อวันที่ 9 กรกฎาคม พ.ศ. 2543 และได้รับพระราชทานวิสุงคามสีมาเมื่อวันที่ 2 พฤษภาคม พ.ศ. 2545
อาคารและเสนาสนะได้แก่ อุโบสถ สร้างเมื่อ พ.ศ. 2543 เป็นอาคารคอนกรีตเสริมเหล็ก ภายในประดิษฐานพระประธานเป็นพระพุทธรูปปางสมาธิ สร้างเมื่อ พ.ศ. 2544 ศาลาการเปรียญ สร้างเมื่อ พ.ศ. 2524 เป็นอาคารคอนกรีตเสริมเหล็กทรงไทยชั้นเดียว ภายในประดิษฐานพระประธานเป็นพระพุทธรูปปางพิชิตมาร สร้างเมื่อ พ.ศ. 2524 หอสวดมนต์ สร้างเมื่อ พ.ศ. 2534 เป็นอาคารคอนกรีตเสริมเหล็ก 2 ชั้น กุฏิสงฆ์ เป็นอาคารไม้ อาคารครึ่งตึกครึ่งไม้ และอาคารคอนกรีตเสริมเหล็ก และวิหาร สร้างเมื่อ พ.ศ. 2536 เป็นอาคารคอนกรีตเสริมเหล็ก นอกจากนั้นบริเวณประตูหน้าวัดยังประดิษฐานพระบรมรูปพระบาทสมเด็จพระจุลจอมเกล้าเจ้าอยู่หัว ลักษณะเป็นพระบรมรูปประทับยืน ฉลองพระองค์จอมทัพเต็มยศ พระหัตถ์ซ้ายทรงกระบี่ ขนาดเท่าพระองค์จริง หล่อด้วยโลหะสัมฤทธิ์
วัดสังฆทาน

วัดสังฆทาน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 บ้านบางไผ่ใหญ่ ตำบลบางไผ่ อำเภอเมืองนนทบุรี จังหวัดนนทบุรี มีที่ดินตั้งวัดเนื้อที่ 25 ไร่ ปัจจุบันพระครูปลัด ไพรินทร์ สิริวฑฺฒโน ดำรงตำแหน่งเจ้าอาวาส
ประวัติ.
สันนิษฐานกันว่าวัดสังฆทานเดิมชื่อ วัดศาริโข สร้างขึ้นในสมัยอยุธยาตอนปลายโดยช่างที่มีความชำนาญตามแบบลังกาวงศ์ในสมัยสุโขทัย โดยพิจารณาจากพุทธลักษณะขององค์หลวงพ่อโตซึ่งเป็นพระพุทธรูปปางมารวิชัยศิลปะแบบอู่ทอง กระเบื้องเชิงชายหรือกระเบื้องหน้าอุดของหลังคาอุโบสถหลังเก่า และอิฐที่สร้างองค์พระกับฐานอุโบสถ ต่อมาวัดขาดผู้ทะนุบำรุงจนกลายเป็นวัดร้างกลางสวนผลไม้ แต่ชาวบ้านยังคงเข้ามาสักการะหลวงพ่อโตและนิมนต์พระสงฆ์จากละแวกใกล้เคียงมาเพื่อถวายสังฆทานเป็นประจำจนเรียกขานกันติดปากว่า "วัดสังฆทาน" จากนั้นหลวงพ่อสนอง กตปุญโญ ได้เดินทางมาพบวัดเมื่อ พ.ศ. 2511 และร่วมกับพระเณรและชาวบ้านดำเนินการบูรณะพัฒนาเมื่อ พ.ศ. 2517 กระทรวงศึกษาธิการได้ประกาศยกฐานะจากวัดร้างเป็นวัดมีพระสงฆ์จำพรรษาเมื่อวันที่ 27 พฤศจิกายน พ.ศ. 2521 วัดได้รับพระราชทานวิสุงคามสีมาเมื่อวันที่ 7 พฤศจิกายน พ.ศ. 2522 เขตวิสุงคามสีมากว้าง 40 เมตร ยาว 60 เมตร และได้ผูกพัทธสีมาเมื่อวันที่ 21 กุมภาพันธ์ พ.ศ. 2523
อาคารเสนาสนะ.
วัดสังฆทานมีลักษณะแบบสำนักป่า มีธรรมชาติรอบข้างร่มรื่น อุโบสถแก้วซึ่งประดิษฐาน "หลวงพ่อโต" ใช้เวลาสร้างหนึ่งปีครึ่ง มีรูปทรงแปดเหลี่ยม มีสองชั้น ชั้นบนเป็นที่สำหรับบวชพระภิกษุ สวดมนต์ และนั่งสมาธิ ชั้นล่างเป็นห้องรับบริจาคและห้องสมุด อุโบสถทรงเจดีย์ประดิษฐานพระบรมสารีริกธาตุสองพระองค์ที่อัญเชิญมาจากประเทศศรีลังกา และกุฏิของวัดเป็นรูปเรือ
เดอะกาบิลโด

เดอะกาบิลโด  เป็นที่ทำการศาลาว่าการยุคอาณานิคมสเปนของเมืองนิวออร์ลีนส์ รัฐลุยเซียนา ปัจจุบันเป็นพิพิธภัณฑ์รัฐลุยเซียนากาบิลโด (Louisiana State Museum Cabildo) อาคารตั้งอยู่ริมจัตุรัสแจ็คสัน ติดกันกับอาสนวิหารเซนต์หลุยส์
ประวัติ.
กาบิลโด  เป็นคำในภาษาสเปน แปลว่าสภา (council) หรือล็อบบี (lobby) อาคารกาบิลโดหลังเดิมถูกทำลายไประหว่างอัคคีภัยใหญ่ปี 1788 อาคารกาบิลโดหลังใหม่จึงสร้างขึ้นใหม่ในระหว่างปี 1795–99 เพื่อเป็นศูนย์กลางของรัฐบาลเทศบาลนิวออร์ลีนส์ของสเปน กระทั่งในปี 1821 ตราอาร์มแห่งราชอาณาจักรสอปนได้ถูกนำออกจากฟาซาดจั่วเตี้ยของอาคารและแทนที่ด้วยรูปนกอินทรีย์อเมริกันประกอบลูกปืนใหญ่ ผลงานของประติมากรชาวอิตาลี ปิเอโตร การ์เดลลี (Pietro Cardelli) ส่วนชั้นสามของอาคารซึ่งปิดด้วยหลังคาแบบมังซาร์ดต่อเติมเข้ามาในภายหลังเมื่อปี 1847 ด้วยลักษณะแบบฝรั่งเศส
โถงหลักของอาคาร "ซาลากาปิตูลาร์" (Sala Capitular; "ห้องพบปะ") เดิมทีใช้เป็นห้องพิจารณาคดีโดยลุยเซียนาของสเปนตั้งแต่ปี 1799 ถึงปี 1803 และในปี 1803 ถึง 1812 ใช้งานโดยศาลสูงดินแดนลุยเซียนา สุดท้ายในปี 1868 ถึง 1910 เป็นศูนย์กลางของศาลสูงรัฐลุยเซียนา คำตัดสินศาลครั้งสำคัญที่ตัดสินที่นี่เช่น "คดีความระหว่างเพลสซีและเฟอร์กูซัน"
อาคารได้รับสถานะสถานที่สำคัญทางประวัติศาสตร์แห่งชาติในปี 1960. เมื่อ 11 พฤษภาคม 1988 กาบิลโดถูกเพลิงไหม้รุนแรงทำให้หลังคาทรงโดมและชั้นสามทั้งหมดเสียหาย หลังเหตุการณ์ได้มีการทำนุบำรุงและซ่อมแซมจนเปิดให้ชมสู่สาธารณะในปี 1994 และในปี 2005 กาบิลโดรอดจากเฮอร์ริเคนแคทรินา ซึ่งศูนย์กลางพายุพัดผ่านห่างไปราว 30 ไมล์ (48 กิโลเมตร) ทางตะวันออกของย่านดาวน์ทาวน์ กาบิลโดจึงได้รับอันตรายเพียงเล็กน้อยเท่านั้น
วัดรังสิต

วัดรังสิต เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหลักหก อำเภอเมืองปทุมธานี จังหวัดปทุมธานี มีที่ดิตตั้งวัดเนื้อที่ 24 ไร่ 2 งาน 96 ตารางวา โดยทางทิศตะวันตกติดต่อกับคลองเปรมประชากร
วัดรังสิตสร้างขึ้นประมาณ พ.ศ. 2410 โดยชาวบ้านร่วมใจกันสร้างขึ้นบริเวณทะเลสาบ ต่อมาทะเลสาบตื้นเขิน ชาวญวนแถวนั้นได้ขุดคลองจึงเรียกกันว่า วัดทะเลสาบ บ้าง และเรียก วัดคูญวน บ้าง ต่อมาได้เปลี่ยนชื่อมาเป็น "วัดรังสิต" และใช้มาจนทุกวันนี้ วัดได้รับพระราชทานวิสุงคามสีมาเมื่อ พ.ศ. 2420 เขตวิสุงคามสีมากว้าง 6 เมตร ยาว 12 เมตร ได้ผูกพัทธสีมาเมื่อ พ.ศ. 2425 ด้านการศึกษา วัดได้เปิดสอนพระปริยัติธรรมเริ่มมาตั้งแต่ พ.ศ. 2482
อาคารเสนาสนะ ได้แก่ อุโบสถกว้าง 6 เมตร ยาว 12 เมตร สร้างเมื่อ พ.ศ. 2425 กุฏิสงฆ์ จำนวน 14 หลัง หอสวดมนต์ และศาลาการเปรียญ
สาวน้อยชมรมผู้กล้า

สาวน้อยชมรมผู้กล้า (; โรมาจิ: "Yūki Yūna wa Yūsha de Aru") เป็นซีรีส์อนิเมะโทรทัศน์ญี่ปุ่น 12 ตอน สร้างสรรค์โดยทากาฮิโระ ผลิตโดยสตูดิโอโกกูมิ และกำกับโดยเซจิ คิชิ เป็นส่วนหนึ่งของโปรเจกต์สื่อผสมที่เรียกว่า Takahiro IV Project ซีรีส์อนิเมะออกอากาศที่ประเทศญี่ปุ่นระหว่างวันที่ 17 ตุลาคมถึง 26 ธันวาคม พ.ศ. 2557 ทางช่อง MBS มีการตีพิมพ์ซีรีส์ไลต์โนเวลและมังงะหลายเรื่องโดยสำนักพิมพ์ ASCII Media Works วิดีโอเกมบนเครื่องเล่น เพลย์สเตชัน วิตา จำหน่ายในประเทศญี่ปุ่นในเดือนกุมภาพันธ์ พ.ศ. 2558 วิชวลโนเวลสำหรับ Windows จำหน่ายในเดือนธันวาคม พ.ศ. 2557 พร้อมดีวีดีและบลูเรย์แรกของอนิเมะ วิชวลโนเบลที่สองจำหน่ายพร้อมดีวีดีและบลูเรย์ชุดที่ 6 ในเดือนพฤษภาคม พ.ศ. 2558 อนิเมะฤดูกาลที่ 2 ออกอากาศระหว่างเดือนมีนาคม พ.ศ. 2560 ถึงมกราคม พ.ศ. 2561 เกมสมาร์ตโฟนปล่อยในปี พ.ศ. 2560 และกำลังจะได้รับสร้างเป็นซีรีส์อนิเมะสั้นชื่อเรื่องว่า "Yūki Yūna wa Yūsha de Aru Churutto!" มีเริ่มออกอากาศในเดือนเมษายน พ.ศ. 2564 อนิเมะฤดูกาลที่ 3 ออกอากาศตั้งแต่เดือนตุลาคมถึงธันวาคม พ.ศ. 2564
วัดหนองสองห้อง (จังหวัดสมุทรสาคร)

วัดหนองสองห้อง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองสองห้อง อำเภอบ้านแพ้ว จังหวัดสมุทรสาคร มีที่ดินตั้งวัดมีเนื้อที่ 35 ไร่ 2 งาน 38 ตารางวา
วัดหนองสองห้องตั้งเมื่อ พ.ศ. 2469 ผู้ดำเนินการสร้างวัดคือ พระครูสังวรสุตาภิวัตน์ ได้ชักชวนราษฎรบ้านหนองสองห้อง ร่วมกันบริจาคทรัพย์สร้างเสนาสนะเพื่อใช้เป็นที่พักสงห์และบำเพ็ญกุศล ได้รับการบูรณะและพัฒนามาโดยตลอด หลังจากนั้นท่านได้เป็นเจ้าอาวาสรูปแรกของวัด วัดได้รับพระราชทานวิสุงคามสีมาเมื่อ พ.ศ. 2472 ด้านการศึกษาทางวัดได้เปิดโรงเรียนพระปริยัติธรรมแผนกธรรม เมื่อ พ.ศ. 2480
อาคารเสนาสนะ ได้แก่ อุโบสถ กว้าง 25 เมตร ยาว 42.30 เมตร สร้างเมื่อ พ.ศ. 2517 เป็นอาคารคอนกรีตเสริมเหล็ก ภายในอุโบสถมีพระประธานพร้อมพระโมคคัลลาน์และพระสารีบุตร ศาลาการเปรียญ กว้าง 21.50 เมตร ยาว 38.90 เมตร สร้างเมื่อ พ.ศ. 2536 เป็นอาคารไม้ กุฏิสงฆ์ จำนวน 3 หลัง เป็นอาคารไม้ สร้างเมื่อ พ.ศ. 2495 ศาลาบำเพ็ญกุศล จำนวน 1 หลัง สร้างด้วยคอนกรีตเสริมเหล็ก ปูชนียวัตถุ คือ "หลวงพ่อศิลา" ที่เคยประดิษฐานอยู่คู่กับ "หลวงพ่อโต" วัดหลักสี่ราษฎร์สโมสร ก่อนจะอัญเชิญมาประดิษฐานที่วัดหนองสองห้อง
วัดพักตราราม

วัดพักตราราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านปรก อำเภอเมืองสมุทรสงคราม จังหวัดสมุทรสงคราม มีเจ้าอาวาส คือพระครูสมุห์วินัย วินโย
วัดพักตราราม เดิมชื่อว่า วัดใหม่ตาภักดิ์ เป็นวัดโบราณสร้างโดยนายภักดิ์และนางใหม่ เมื่อ พ.ศ. 2346 ได้ตั้งชื่อวัดตามผู้สร้าง ต่อมาวัดมีสภาพทรุดโทรมลงตามกาลเวลา ประชาชนประกอบอาชีพฝืดเคือง ต่อมาในสมัยเจ้าอาวาสชื่อพระอธิการพัว ภุมฺมสโร ได้มาบูรณะปรับปรุงให้ดีขึ้นร่วมกับความศรัทธาของประชาชน วัดได้รับพระราชทานวิสุงคามสีมาเมื่อ พ.ศ. 2402
อาคารเสนาสนะที่สำคัญ ได้แก่ อุโบสถประดิษฐานพระประธานปูนปั้นปางสมาธิพร้อมด้วยพระโมคคัลลานะและพระสารีบุตร ศาลาการเปรียญเก่าสร้างด้วยไม้ ปัจจุบันได้สร้างอุโบสถหลังใหม่ วัดยังมีเกจิอาจารย์ที่มีอาคมเข้มขลังเป็นที่รู้จักกันทั่วไป คือ หลวงพ่อพัวที่ปั้นเป็นรูปหล่อลอยองค์อยู่ที่หน้าวัด
ยาสึเกะ ซามูไรแอฟริกา

ยาสึเกะ ซามูไรแอฟริกา (Yasuke) เป็นซีรีส์ออริจินัลเน็ตแอนิเมชันอเมริกา-ญี่ปุ่นแนววิทยาศาสตร์จินตนิมิต เนื้อเรื่องอิงจากบุคคลในประวัติศาสตร์ญี่ปุ่นชื่อยาซูเกะ นักรบซามูไรสัญชาติแอฟริกาผู้รับใช้ไดเมียวญี่ปุ่นชื่อโอดะ โนบูนางะในช่วงเหตุการณ์ความขัดแย้งระหว่างซามูไรในยุคเซ็งโงกุ สร้างสรรค์โดย LeSean Thomas และผลิตแอนิเมชันโดยสตูดิโอแอนิเมชันญี่ปุ่นแมปปา ผู้พากย์เสียงตัวละครเอกคือนักแสดง LaKeith Stanfield ซีรีส์มีกำหนดเผยแพร่ในวันที่ 29 เมษายน พ.ศ. 2564 ทางเน็ตฟลิกซ์
วัดกลางคูเวียง

วัดกลางคูเวียง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสัมปทวน อำเภอนครชัยศรี จังหวัดนครปฐม บริเวณวัดมีตลาดน้ำวัดกลางคูเวียง
วัดกลางคูเวียงมีชื่อเสียงด้าน ยาต้มหรือยาหม้อ ได้แก่ ยาแก้ระดูทับไข้ ยาแก้ไข้จับสั่น ยาแก้ไข้จับให้ร้อนและเย็น ยาบำรุงเลือด ยาแก้ตาลขะโมยเด็ก ยาแก้ตาลขะโมยตัวร้อน ยาบำรุงธาตุ ยาบำรุงเลือดให้เลือดงาม ยาแก้กษัย ยาบำรุงน้ำนม ยาต้มถ่ายน้ำคาวปลา ยาแก้แพ้ท้อง ยาบำรุงธาตุทั้ง 4 และยาแก้น้ำเหลือเสีย เป็นต้น ทางวัดยังได้พิมพ์สูตรในการปรุงยาสมุนไพรเพื่อแจกผู้สนใจได้นำเอาไปปรุงยาไว้กินกันเอง วัดยังมีลูกนิมิต 100 ลูก นักท่องเที่ยวมักมาทำบุญปิดทองลูกนิมิต ยังมีเบี้ยแก้ยักษ์ เป็นเครื่องรางที่ขึ้นชื่อของวัด
ประวัติ.
วัดกลางคูเวียง เดิมชื่อว่า วัดกลางลาว สร้างขึ้นในสมัยพระบาทสมเด็จพระพุทธเลิศหล้านภาลัย เมื่อพระองค์ได้ทำสงครามปราบปรามเมืองเวียงจันทน์ เมื่อได้ชัยชนะกลับจึงได้กวาดต้อนเอาชาวเมืองเวียงจันทน์ล่องมาตามแม่น้ำท่าจีนมาถึงหมู่บ้านสัมปทวน จึงให้ขบวนราษฎรชาวเวียงจันทน์ตั้งถิ่นฐานอยู่ที่บ้านสัมปทวน และได้มีเจ้านายฝ่ายเวียงจันทน์มาด้วย คือ พระเจ้าเมืองซ้ายและพระชายาหม่อมเจ้าโสภี ซึ่งต่อมาพระเจ้าเมืองซ้ายและพระชายาได้ทำการบูรณะวัดซึ่งมีอยู่แต่เดิม ชาวบ้านเรียกว่า วัดกลาง ต่อเมื่อได้กลายเป็นวัดร้าง จึงได้อาราธนาท่านพระครูบุญชูโต มาเป็นเจ้าอาวาสทำการปกครองวัดกลาง และได้ชื่อว่า "วัดกลางลาว" หลังจากพระครูบุญชูโตได้มรณะภาพลง ท่านอาจารย์ปลีได้ปกครองวัดสืบต่อมา จนกระทั่งอาจารย์ปลีได้มรณภาพลงได้มีการแต่งตั้งเจ้าอาวาสอีกหลายรูปแต่ไม่มีหลักฐานปรากฏนาม วัดได้กลายเป็นวัดร้าง 2 หรือ 3 ครั้ง จนท่านอาจารย์น้อยได้ทำการบูรณปฏิสังขรณ์
ต่อมาสมัยท่านจอมพล ป. พิบูลสงคราม เป็นนายกรัฐมนตรี จึงได้ทำการเปลี่ยนชื่อวัดเสียใหม่เพื่อให้สอดคล้องตามรัฐนิยมและเป็นมงคลนาม โดยตั้งชื่อวัดจากบริเวณวัดที่เป็นคูน้ำเป็นเขตบริเวณรอบวัด เป็น "วัดกลางคูเวียง" จนกระทั่งปัจจุบัน
แผ่นดินไหวในจังหวัดมิยางิ มีนาคม ค.ศ. 2021

แผ่นดินไหวในจังหวัดมิยางิ ค.ศ. 2021 (; โรมาจิ: "Miyagiken okijishin 2021-nen") เป็นแผ่นดินไหวที่เกิดขึ้นนอกชายฝั่งตะวันออกของจังหวัดมิยางิ ประเทศญี่ปุ่น ในวันที่ 20 มีนาคม ค.ศ. 2021 (พ.ศ. 2564) เวลา 18:09 น. ตามเวลาท้องถิ่น แผ่นดินไหวครั้งนี้วัดความรุนแรงได้ 6.9 แมกนิจูด มีจุดศูนย์กลางอยู่นอกชายฝั่งจังหวัดมิยางิ มีความลึกราว 59 กิโลเมตร ในเมืองมิยางิมีระดับความรุนแรงอยู่ที่ 5+ ตามมาตราชินโดะ ส่วนในกรุงโตเกียวสั่นสะเทือน
ระดับ 4 ด้านกรมอุตุนิยมวิทยาญี่ปุ่นประกาศเตือนให้ระวังคลื่นสึนามิความสูง 1 เมตร บริเวณชายฝั่งแถบจังหวัดมิยางิ 
แผ่นดินไหวครั้งนี้มีผู้บาดเจ็บ 11 ราย แบ่งเป็นบาดเจ็บสาหัส 1 ราย และบาดเจ็บเล็กน้อย 10 รายในเวลา 18:11 น. สำนักงานอุตุนิยมวิทยาของญี่ปุ่นออกคำเตือนสึนามิในพื้นที่ได้รับผลกระทบจากแผ่นดินไหว แต่คำเตือนก็ถูกยกเลิกในเวลา 19:30 น.
กรมอุตุนิยมวิทยาญี่ปุ่นได้ออกมายืนยันว่าแผ่นดินไหวครั้งนี้เป็นแผ่นดินไหวตามจากแผ่นดินไหวครั้งใหญ่เมื่อ 10 ปีก่อน
แผ่นเปลือกโลก.
แผ่นดินไหวครั้งนี้เกิดจากรอยเลื่อนย้อนกลับ โดยมีจุดศูนย์กลางอยู่ที่ขอบแผ่นเปลือกโลก ซึ่งการเกิดแผ่นดินไหวในภูมิภาคโทโฮกุยังมีความเสี่ยงที่จะเกิดแผ่นดินไหวในอนาคต
ความรุนแรงของแผ่นดินไหว.
ลักษณะของแผ่นดินไหวครั้งนี้ก็คือว่าศูนย์กลางของแผ่นดินไหวค่อนข้างลึกจึงสั่นเป็นข้อในช่วงที่กว้าง พื้นที่ที่มีความรุนแรงของแผ่นดินไหว 4 หรือสูงกว่ามีดังนี้ ความรุนแรงของแผ่นดินไหว 5+ จังหวัดมิยางิ ความรุนแรงของแผ่นดินไหว 5- จังหวัดมิยางิบางส่วน จังหวัดฟูกูชิมะ จังหวัดอิวาเตะ
วัดศาลพันท้ายนรสิงห์

วัดศาลพันท้ายนรสิงห์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ติดศาลพันท้ายนรสิงห์ ในตำบลพันท้ายนรสิงห์ อำเภอเมืองสมุทรสาคร จังหวัดสมุทรสาคร มีเนื้อที่ทั้งหมด 15 ไร่ โดยประมาณ
วัดศาลพันท้ายนรสิงห์ตั้งขึ้นเมื่อปี พ.ศ. 2550 ผู้สร้างวัดคือ พระครูปลัดชลอ วิมโล เจ้าอาวาสของวัดท่าซุง จังหวัดอุทัยธานี เดิมมีชื่อว่า วัดพันท้ายนรสิงห์ เปลี่ยนชื่อมาเป็น "วัดศาลพันท้ายนรสิงห์" เพื่อไม่ให้ซ้ำกับวัดอื่น โดยสำนักงานพระพุทธศาสนาแห่งชาติเห็นชอบเปลี่ยนชื่อวัดเมื่อวันที่ 29 ธันวาคม พ.ศ. 2552 ได้รับพระราชทานวิสุงคามสีมาเมื่อวันที่ 25 มีนาคม พ.ศ. 2554
ภายในวัดมีอุโบสถพระราชพรหมยานประดิษฐานพระประธาน สมเด็จพระสัมมาสัมพุทธเจ้าองค์ปฐม และมีรูปหล่อเกจิอาจารย์ชื่อดังหลายรูป เช่น หลวงพ่อปาน หลวงพ่อฤๅษีลิงดำ เป็นต้น มีศาลาการเปรียญสำหรับประกอบพิธีทางศาสนา เช่น ถวายสังฆทาน ที่วัดศาลพันท้ายนรสิงห์ยังมีแม่ชีมาถือศีลเป็นจำนวนมาก มีพระเจดีย์จุฬามณี เช่นเดียวกับที่วัดท่าซุง ที่ชั้นสองมีพระวิสุทธิเทพประดับด้วยกระจกประทับทั้งองค์นั่งห้อยพระบาทอยู่บนแท่น
เดอะเพรสบิแตร์

เดอะเพรสบิแตร์  เป็นอาคารที่มีความสำคัญทางสถาปัตยกรรมในย่านเฟรนช์ควอร์เทอร์ของเมืองนิวออร์ลีนส์ รัฐลุยเซียนา อาคารตั้งหันหน้าเข้าสู่จัตุรัสแจ็คสัน ติดกันกับอาสนวิหารเซนต์หลุยส์ อาคารเพรสบิแตร์สร้างขึ้นในปี 1791 เพื่อเป็นอาคารคู่กับเดอะคาบิลโด ซึ่งตั้งขนาบอาสนวิหารอยู่อีกฝั่งหนึ่ง อาคารทั้งสองเป็นตัวอย่างชิ้นสำคัญหนึ่งของสถาปัตยกรรมสเปนยุคอาณานิคม ประกอบองค์ประกอบฟื้นฟูเรนเนสซองส์ อาคารได้รับสถานะเป็นสิ่งสำคัญทางประวัติศาสตร์ของสหรัฐในปี 1970 และในปัจจุบันเป็นสมบัติของพิพิธภัณฑ์รัฐลุยเซียนา
มาร์ตี คนขายเนื้อกับรักแท้

มาร์ตี คนขายเนื้อกับรักแท้  เป็นภาพยนตร์ชีวิต–รักอเมริกันในปี ค.ศ. 1955 กำกับโดยเดลเบิร์ต แมนน์ เขียนบทภาพยนตร์โดยแพดดี เชเยฟส์กี เค้าโครงจากบทโทรทัศน์ในชื่อเดียวกัน ค.ศ. 1953 ของเขาเอง ซึ่งออกอากาศผ่านทางเดอะฟิลโก-กูดเยียร์เทเลวิชันเพลย์เฮาส์ และนำแสดงโดย ร็อด ชไตเกอร์ ในบทบาทนำ
ภาพยนตร์นำแสดงโดยเออร์เนสต์ บอร์กไนน์ และเบ็ดซี แบลร์ ประสบความสำเร็จด้วยการคว้ารางวัลออสการ์ สาขาภาพยนตร์ยอดเยี่ยม และรางวัลปาล์มทองคำ ในปี ค.ศ. 1994 ได้รับการบรรจุชื่อเป็นภาพยนตร์ที่ต้องอนุรักษ์ในหอทะเบียนภาพยนตร์แห่งชาติเนื่องจาก "มีความสำคัญเชิงวัฒนธรรม ประวัติศาสตร์ หรือโดดเด่นทางด้านสุนทรียศาสตร์"
มัสยิดดารุลอามาน

มัสยิดดารุลอามาน หรือ มัสยิดบ้านฮ่อ เป็นมัสยิดที่ใหญ่ที่สุดในจังหวัดเชียงรายที่สร้างโดยชาวหุย
การออกแบบ.
มีการเปิดอาคารใหม่ในวันที่ 27 ธันวาคม พ.ศ. 2552 แทนอาคารเก่า มีส่วนผสมระหว่างสถาปัตยกรรมจีนและอิสลาม โครงสร้างหลักได้รับอิทธิพลจากสถาปัตยกรรมเปอร์เซียที่มีการตกแต่งแบบจีน ยอดมินาเรต 2 เสาที่เคยมีโดมแบบอิสลามถูกแทนที่ด้วยศาลาจีนขนาดเล็ก ซึ่งมีค่าใช้จ่ายรวมประมาณ 20 ล้านบาท
Crawfurdia

Crawfurdia เป็นสกุลของพืชดอกที่อยู่ในวงศ์ดอกหรีดเขา
ถิ่นกำเนิดอยู่ในบริเวณเทือกเขาหิมาลัยตะวันออกไปจนถึงประเทศจีน
สปีชีส์ในสกุล ได้แก่:
<templatestyles src="Div col/styles.css"/>
Coussapoa

Coussapoa เป็นสกุลของพืชดอกที่อยู่ในวงศ์กะลังตังช้าง
มีถิ่นกำเนิดในประเทศเม็กซิโก, เขตร้อนของอเมริกากลางและอเมริกาใต้
สปีชีส์ในสกุล ได้แก่:
<templatestyles src="Div col/styles.css"/>
วัดหนองสีคูนเมือง

วัดหนองสีคูนเมือง  เป็นวัดในแขวงหลวงพระบาง หลวงพระบาง ประเทศลาว เดิมวัดนี้ชื่อว่า วัดสีคูนเมือง สร้างขึ้นเมื่อปี พ.ศ. 2272 ในรัชสมัยของพระเจ้าองค์นก ชื่อของวัดนั้น คำว่า "หนอง" นั้นมาจากลักษณะบริเวณวัดในอดีตซึ่งเคยมีหนองน้ำอยู่แต่ปัจจุบันได้ถมไปแล้ว
เสนาสนะในวัด คือ สิมหลังปัจจุบันหันหน้าเข้าสู่ถนนขุนชวา ตามประวัติเล่าว่า สิมเดิมเกิดอัคคีภัยและได้สร้างสิมใหม่ สิมใหม่ซึ่งชาวบ้านศรัทธาบูรณะขึ้นในปี พ.ศ. 2507 มีศิลปะผสมผสานระหว่างสิมแบบหลวงพระบางและแบบเวียงจันทน์ ทำให้สิมมีขนาดใหญ่ขึ้นกว่าเดิมมาก และมีพระธาตุทรงปราสาท ที่ตั้งอยู่ข้างนอกกำแพงวัดน่าจะได้รับอิทธิพลจากศิลปะล้านนา
วัดมีพระพุทธรูปที่เป็นเคารพนับถือนามว่า "พระเจ้าองค์แสน" สร้างจากทองสำริดน้ำหนักหนึ่งแสน ชาวหลวงพระบางนิยมมาบนขอให้ปลอดภัยในการเดินทาง พระพุทธรูปองค์นี้ เพียปุ้มลุม ชาวบ้านโคมเสลาที่ไปค้าขายที่เมืองเชียงแสนได้อัญเชิญมาไว้ที่บ้านเสลา แต่แพได้ล่องตามน้ำมาเทียบที่ท่าวัดจึงได้อัญเชิญพระพุทธรูปประดิษฐานที่วัดหนองสีคูนเมือง
พระสุทธิธรรมรังสี (ลี ธมฺมธโร)

พระสุทธิธรรมรังสี คัมภีรเมธาจารย์ หรือ ท่านพ่อลี นามเดิม ชาลี นารีวงศ์ ฉายา ธมมฺธโร เป็นพระวิปัสสนาจารย์สายพระป่าในประเทศไทยศิษย์พระอาจารย์มั่น ภูริทตฺโต และอดีตเจ้าอาวาสวัดอโศการาม (จังหวัดสมุทรปราการ)
ประวัติ.
ท่านพ่อลี มีนามเดิมว่า ชาลี นารีวงศ์ เกิดเมื่อวันที่ 31 มกราคม พ.ศ. 2449 (นับแบบปัจจุบันเป็นปี พ.ศ. 2450) ที่ตำบลยางโยภาพ อำเภอม่วงสามสิบ จังหวัดอุบลราชธานี เป็นบุตรของนายปาว นางพ่วย นารีวงศ์ ได้ช่วยบิดาทำงานจนอายุครบอุปสมบทจึงได้อุปสมบทเมื่อวันที่ 6 พฤษภาคม พ.ศ. 2468 เมื่อบวชได้ 2 พรรษา ท่านได้ฟังเทศน์จากศิษย์รูปหนึ่งของพระอาจารย์มั่น จึงเกิดเลื่อมใสออกติดตามหาพระอาจารย์มั่นจนพบท่านที่วัดบูรพา จังหวัดอุบลราชธานี ท่านสอนให้ภาวนาว่า "พุทฺโธ ๆ" และได้ติดตามท่านออกจากจาริกไปตามที่ต่าง ๆ แล้วญัตติในธรรมยุติกนิกายเมื่อวันที่ 27 พฤษภาคม พ.ศ. 2470 ณ มีพระปัญญาพิศาลเถร (หนู ฐิตปญฺโญ) วัดปทุมวนารามราชวรวิหาร จังหวัดพระนคร เป็นพระอุปัชฌาย์ พระอาจารย์เพ็ง วัดใต้ จังหวัดอุบลฯ เป็นกรรมวาจาจารย์ หลังอุปสมบทแล้วท่านยังคงถือธุดงค์ข้อฉันมื้อเดียวและอยู่โคนไม้เป็นวัตรอย่างเคร่งครัด 
ท่านจาริกไปยังสถานที่ต่าง ๆ รวมถึงเขมร พม่า และอินเดีย จนมาสร้างสำนักสงฆ์แม่ชีขาว จ.สมุทรปราการ ต่อมาตั้งชื่อว่า “วัดอโศการาม” เพื่อเป็นอนุสรณ์ถึงพระเจ้าอโศกมหาราช และได้ก่อสร้างเสนาสนะจนวัดรุ่งเรืองเป็นที่ศรัทธาของพุทธศาสนิกชนเรื่อยมาจนทุกวันนี้
ท่านพ่อลีเริ่มอาพาธหนักตั้งแต่วันที่ 30 ธันวาคม พ.ศ. 2502 กระทั่งวันที่ 26 เมษายน พ.ศ. 2504 ท่านจึงถึงแก่มรณภาพรวมอายุ พรรษา 33
แครอล แดนเวอร์ส (จักรวาลภาพยนตร์มาร์เวล)

แครอล แดนเวอร์ส  เป็นตัวละครที่แสดงโดย บรี ลาร์สัน ในภาพยนตร์แฟรนไชส์จักรวาลภาพยนตร์มาร์เวล (MCU) ซึ่งมีพื้นฐานมาจากตัวละครมาร์เวลคอมิกส์ที่มีชื่อเดียวกันซึ่งรู้จักกันทั่วไปในชื่อ กัปตันมาร์เวล ในภาพยนตร์แดนเวอร์สเป็นอดีตนักบินขับไล่ของกองทัพอากาศสหรัฐที่ได้รับความสามารถเหนือมนุษย์จากการทดสอบเครื่องยนต์ความเร็วแสงผิดพลาด และเธอได้สัมผัสกับพลังงานจักรวาลของเทสเซอร์แรคท์ และต่อมาได้กลายเป็นลูกผสมระหว่างมนุษย์-ครี ผ่านการถ่ายเลือด
ในปี พ.ศ. 2563 ตัวละครดังกล่าวได้ปรากฏตัวในภาพยนตร์สองเรื่องคือ "กัปตัน มาร์เวล" และ "" และเสียงพากย์ของเธอที่ได้ยินในตอนต่าง ๆ ของเรื่อง "แวนด้าวิชั่น" แดนเวอร์สจะกลับมาในภาพยนตร์เรื่องใหม่ "กัปตัน มาร์เวล 2" รวมถึงซีรีส์ดิสนีย์+เรื่อง "วอทอีฟ...?"
แดร็กซ์ (จักรวาลภาพยนตร์มาร์เวล)

แดร็กซ์  หรือที่รู้จักกันในชื่อ แดร็กซ์ผู้พิฆาต เป็นตัวละครที่สวมบทบาทโดย เดฟ บอทิสตา ในแฟรนไชส์ภาพยนตร์จักรวาลภาพยนตร์มาร์เวล (MCU) ซึ่งสร้างจากตัวละครมาร์เวลคอมิกส์ที่มีชื่อเดียวกัน ในภาพยนตร์แดร็กซ์เป็นนักรบและสมาชิกของการ์เดียนส์ออฟเดอะกาแล็กซี่ที่พยายามแก้แค้นให้ครอบครัวที่สูญเสียของเขา เดิมทีเขาพยายามที่จะล้างแค้นให้กับครอบครัวของเขาโดยการฆ่าครีนอกรีตโรแนนผู้กล่าวหา แต่หลังจากการตายของโรแนน ภารกิจของเขาก็คือการเอาชนะธานอส
ในปี พ.ศ. 2564 ตัวละครดังกล่าวได้ปรากฏตัวในภาพยนตร์สี่เรื่อง ได้แก่ "รวมพันธุ์นักสู้พิทักษ์จักรวาล", "รวมพันธุ์นักสู้พิทักษ์จักรวาล 2", "," และ ' เขาจะกลับมาในภาพยนตร์เรื่องต่อไปคือ ' และ "รวมพันธุ์นักสู้พิทักษ์จักรวาล 3"
สวนโอ๊คแอลีย์

สวนโอ๊คแอลีย์  เป็นที่ดินเพาะปลูกเก่าแก่บนฝั่งตะวันตกของแม่น้ำมิสซิสซิปปี ในชุมชนวาเชอรี เซนต์เจมส์แพริช รัฐลุยเซียนา สหรัฐ ชื่อ "โอ๊คแอลีย์" (Oak Alley; ตรอกต้นโอ๊ค) ตั้งตามลักษณะเด่นของที่แห่งนี้ซึ่งมีทางเดินตรอกไม้ต้น (tree alley) ที่ปกคลุมด้วยร่มไม้ของต้นโอ๊คเซาเทิร์นไลฟ์เป็นความยาว 240 เมตร ปลูกมาตั้งแต่ต้นศตวรรษที่ 18 และก่อนหน้าแมนชั่นหลังปัจจุบันจะสร้าง ตรอกไม้ต้นนี้วิ่งยาวจากหน้าแมนชั่นถึงริมแม่น้ำมิสซิสซิปปี สถานที่แห่งนี้ได้รับการขึ้นทะเบียนสถานที่สำคัญทางประวัติศาสตร์ของชาติในปี 1974
ถนนบูร์บง

ถนนบูร์บง (,) เป็นถนนสายประวัติศาสตร์ในใจกลางย่านเฟรนช์ควอร์เทอร์ของเมืองนิวออร์ลีนส์ ถนนมีความยาวสิบสามช่วงอาคาร (blocks) เขื่อมถนนคาแนลกับถนนเอสพลานาด ถนนบูร์บงเป็นที่รู้จักจากบาร์และคลับจำนวนมากตลอดสายถนน ถนนบูร์บงมีผู้เยี่ยมชมราว 17.74 ล้านคนเมื่อปี 2017 ถนนบูร์บงจึงถือว่าเป็นถนนสายสำคัญของเมืองนิวออร์ลีนส์โดยเฉพาะในทางการท่องเที่ยว จำนวนนักท่องเที่ยวต่อปีสูงขั้นมาตลอดนับตั้งแต่เมืองนิวออร์ลีนส์ถูกถล่มด้วยเฮอร์ริเคนแคทรินาในปี 2005 จึงถือไดว้าเมืองนิวออร์ลีนส์ประสบความสำเร็จในการเกิดขึ้นใหม่ในฐานะเมืองท่องเที่ยว ถนนบูร์บงเป็นถนนที่มีความสำคัญทางประวัติศาสตร์และเป็นตัวแทนของประวัติศาสตร์อันยาวนานของเมือง
ตลาดฝรั่งเศส

ตลาดฝรั่งเศส  เป็นตลาดและกลุ่มอาคารความยาวหกช่วงตึกในย่านเฟรนช์ควอร์เทอร์ เมืองนิวออร์ลีนส์ รัฐลุยเซียนา แรกเริ่มตลาดนี้เป็นจุดแลกเปลี่ยนสินค้าของชาวพื้นเมืองอเมริกันมาก่อนการเช้ามาของชาวยุโรป และเป็นตลาดแบบเทรดดิงโพสท์ที่เก่าแก่ที่สุดในสหรัฐ ด้านหน้าสุดของตลาดคือคาเฟดูม็องด์ ตลาดนั้นถูกใช้เป็นพื้นที่แลกเปลี่ยนสินค้าเรื่อยมาในยุคอาณานิคมยุโรป โครงสร้างที่เก่าแก่ที่สุดของตลาดปัจจุบันมาจากปี 1813 
ชื่อของตลาดแห่งเดิมคือ "ร้านเนื้อ" (the Meat Shops) และ "ตลาดเนื้อ" (Meat Market) เนื่องจากในขณะนั้นเป็นจุดเดียวในย่านเฟรนช์ควอร์เทอร์ที่มัเนื้อสัตว์จำหน่าย จนกระทั่งหลังมีการวื้อขายเนื้อสัตว์ที่อื่น ๆ ในย่านจึงเปลี่ยนชื่อตลาดเป็น "ตลาดฝรั่งเศส" (French Market)
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
เอหิปัสสิโก

เอหิปัสสิโก  เป็นภาพยนตร์ไทยแนวสารคดี กำกับโดยณฐพล บุญประกอบ ผลิตโดย อันเดอร์ด็อค ฟิล์ม ว่าด้วยเรื่องราวคดีของพระธัมมชโย อดีตเจ้าอาวาสวัดพระธรรมกาย ที่เกิดขึ้นเมื่อปี พ.ศ. 2560 กำหนดฉายเป็นการทั่วไปตั้งแต่วันที่ 6 เมษายน พ.ศ. 2564
ภาพยนตร์ประกอบด้วยบทสัมภาษณ์ของพระและศิษยานุศิษย์ของวัดพระธรรมกาย, อดีตพระและศิษยานุศิษย์, นักกิจกรรมด้านพุทธศาสนา เช่น ไพบูลย์ นิติตะวัน, อดีตพระผู้เคยมีตำแหน่งทางบริหารของธรรมกาย มโน เลาหวณิช ] และนักวิชาการด้านศาสนา เช่น พระไพศาล วิสาโล และ นิธิ เอียวศรีวงศ์
งานสร้าง.
งานวิทยานิพนธ์จบการศึกษาระดับปริญญาโทของณฐพล บุญประกอบ ด้าน Social Documentary Film ที่ School of Visual Arts นครนิวยอร์ก สหรัฐอเมริกา เล่าเรื่องราวว่าด้วยความขัดแย้งระหว่างวัดธรรมกายกับฝ่ายรัฐ ที่เกิดขึ้นในปี พ.ศ. 2560 หลังจากมีการกล่าวหาว่าวัดมีส่วนเกี่ยวข้องในคดีฟอกเงินและรับของโจรจากสหกรณ์ยูเนี่ยนคลองจั่นมูลค่า 1,400 ล้านบาท นำมาซึ่งการถกเถียงอย่างกว้างขวางทั้งในเรื่องคดีความ คำสอน หลักการ รวมไปถึงเบื้องหลังความร่ำรวยมหาศาลของวัดพระธรรมกาย
ที่มาที่ณฐพล บุญประกอบ เลือกนำเรื่องราวของวัดธรรมกายมาเป็นงานวิทยานิพนธ์จบการศึกษา คือ มีเพื่อนของณฐพลไปบวชตอนมัธยม แล้วรู้สึกว่ามีความน่ากลัว เพราะวัดธรรมกายดูแปลก เหมือนซีรีส์หนังสือการ์ตูนญี่ปุ่น ทเวนตี้เซนจูรี่บอย รวมกับตอนทำงานวิทยานิพนธ์แล้วได้เห็นข่าวที่พระนั่งสมาธิเพื่อขัดขวางตำรวจที่จะเข้าไปตรวจสอบวัดธรรมกาย เลยตัดสินใจทำสารคดีเรื่องนี้
การออกฉาย.
โรงภาพยนตร์.
ภาพยนตร์เรื่องนี้ได้รับการคัดเลือกให้เข้าฉายในเทศกาลภาพยนตร์นานาชาติในต่างประเทศ เมื่อปี พ.ศ. 2562 ณ เทศกาลภาพยนตร์นานาชาติ ปูซาน ครั้งที่ 24 เมืองปูซาน ประเทศเกาหลีใต้ ต่อมาได้ออกฉายในรายการภาพยนตร์สโมสร ณ หอภาพยนตร์ (องค์การมหาชน) ในวันที่ 15 สิงหาคม พ.ศ. 2563 และภาพยนตร์เข้าฉายอย่างเป็นทางการในประเทศไทยในวันที่ 6 เมษายน พ.ศ. 2564
โฮมมีเดีย.
เอหิปัสสิโก ได้กำหนดการเผยแพร่ 1 สิงหาคม พ.ศ. 2564 บน เน็ตฟลิกซ์ โดยสามารถรับชมได้เฉพาะใน เน็ตฟลิกซ์ ประเทศไทย
ภวัต จิตต์สว่างดี

ภวัต จิตต์สว่างดี (เกิด 22 มีนาคม พ.ศ. 2543) ชื่อเล่น โอม เป็นนักแสดงชาวไทย เริ่มเข้าสู่วงการบันเทิงจากการแสดงนำ ในบท เฟรม ซีรีส์เรื่อง Make It Right the Series รักออกเดิน ในปี พ.ศ. 2559 ปัจจุบันเป็นนักแสดงสังกัด จีเอ็มเอ็มทีวี
ประวัติ.
ภวัตเกิดเมื่อวันที่ 22 มีนาคม พ.ศ. 2543 ที่กรุงเทพมหานคร จบการศึกษาชั้นประถมศึกษาจากโรงเรียนโชคชัย มัธยมศึกษาตอนต้นจากโรงเรียนสตรีวิทยา 2 และมัธยมศึกษาตอนปลายจากโรงเรียนอัสสัมชัญ และจบการศึกษา สาขาภาพยนตร์และสื่อดิจิทัล เอกการแสดงและกำกับการแสดงภาพยนตร์ วิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ มีน้องชาย 1 คนชื่อ ธนัท จิตต์สว่างดี ชื่อเล่น ไทยแลนด์ 
ภวัตเริ่มเป็นที่รู้จักอย่างกว้างขวางในบท ดิว ภาพยนตร์เรื่อง ดิวไปด้วยกันนะ สร้างโดย ซีเจ เมเจอร์ เอ็นเตอร์เทนเม้นท์ ซึ่งเป็นก้าวแรกในการเข้าสู่วงการภาพยนตร์ไทย และเข้าเป็นนักแสดงสังกัด จีเอ็มเอ็มทีวี จากการชักชวนของ สถาพร พานิชรักษาพงศ์ และได้รับบทบาทเป็นนักแสดงนำซีรีส์เรื่องแรกภายใต้สังกัด จีเอ็มเอ็มทีวี ในบท ธันวา หรือ ธัญกร ซีรีส์เรื่อง เขามาเชงเม้งข้าง ๆ หลุมผมครับ และมีผลงานการแสดงภายใต้สังกัด จีเอ็มเอ็มทีวี อย่างต่อเนื่อง
ผลงาน.
ภวัตมีผลงานเด่นในบท ภัทร จากซีรีส์เรื่อง แค่เพื่อนครับเพื่อน BAD BUDDY SERIES เป็นละครชุด (ซีรีส์) แนวโรแมนติก คอมเมดี้-ดราม่า นำแสดงโดย ภวัต จิตต์สว่างดี (โอม) รับบท ภัทร และกรภัทร์ เกิดพันธุ์ (นนน) รับบท ปราณ กำกับการแสดงโดย นพณัช ชัยวิมล ผลิตโดย จีเอ็มเอ็มทีวี ออกอากาศทุกวันศุกร์ ในช่วงเดือนตุลาคม 2564 ถึงมกราคม 2565 ทางช่อง จีเอ็มเอ็ม 25 โดยเผยแพร่เวอร์ชันเต็มทางวีทีวี
วันที่ 15 พฤศจิกายน พ.ศ. 2564 ซีรีส์ แค่เพื่อนครับเพื่อน BAD BUDDY SERIES ได้เป็นซีรีส์วายอันดับ 1 บน วีทีวี และเป็นอันดับ 1 ในหมวดซีรีส์/ละครไทย ในวันที่ 23 พฤศจิกายน พ.ศ. 2564 หลังจากนั้นได้ทำลายสถิติกลายเป็นซีรีส์ที่มียอดวิวสูงสุดอันดับ 1 บนแอป วีทีวี เมื่อวันที่ 13 ธันวาคม พ.ศ. 2564 หลังจากเผยแพร่ตอนที่ 7 อีกทั้งยังติดเทรนทวิตเตอร์อันดับหนึ่งในไทยและอันดับสี่ของโลกในการออกอากาศตอนแรก (ตอน 1) และยังคงติดเทรนทวิตเตอร์ทั่วโลกเรื่อยมาตลอดทุกสัปดาห์ที่ออกอากาศ ส่งผลให้เกิดกระแสเรตติ้ง โอมนนน, OhmNanon และ BadBuddySeries ติดเทรนทวิตเตอร์ในหลายประเทศทุกสัปดาห์ที่ออกอากาศ โดยคว้า 2 รางวัลจาก WeTV AWARDS 2021 ที่สุดความบันเทิงแห่งเอเชีย (1)ที่สุดซีรีส์และละครไทย (2)ที่สุดซีรีส์วาย และคว้า 1 รางวัลจาก คมชัดลึก อวอร์ด ครั้งที่ 18 สาขา ละครไทย/ซีรีส์ไทยยอดนิยม 
รางวัล.
ปัจจุบันการเสนอชื่อเข้ารับรางวัลด้านการแสดง มีทั้งแบบเสนอชื่อนักแสดงเข้าชิง เสนอชื่อเรื่องเข้าชิง (โดยส่วนใหญ่ประชาชนให้ความสำคัญที่บทบาทของตัวละครหลัก) การโหวต การจัดอันดับ และการคัดเลือกจากผู้ทรงคุณวุฒิ โดยมีทั้งรางวัลภายในประเทศ และรางวัลจากต่างประเทศ ซึ่งเปิดกว้างในการนำเสนอผลงานเพื่อรับรางวัลอย่างกว้างขวาง ภวัต ติดโพล 100 หนุ่มเซ็กซี่ที่สุดในโลก ประจำปี 2020 (THE 100 SEXIEST MEN IN THE WORLD 2020) ซึ่งเป็นการจัดอันดับจากเว็บไซต์ starmometer ที่มีการจัดอันทุกปีโดย ภวัต จิตต์สว่างดี อยู่อันดับที่ 17 จากผู้ติดโพล 100 คน ในขณะที่ดารานักแสดงชายชาวไทยติดโพลทั้งหมด 14 คน
เกาะฮาฮาจิมะ

เกาะฮาฮาจิมะ (; โรมาจิ: "Hahajima"; 母島 แปลตรงตัวว่าแม่) เป็นเกาะขนาดใหญ่อัมดับที่ 2 ในหมู่เกาะโองาซาวาระ (หมู่เกาะโบนินชื่ออย่างไม่เป็นทางการ) ตั้งอยู่ห่างจากเกาะชิจิจิมะไปทางใต้ 50 กม. และห่างจากโตเกียว 287 กิโลเมตร จุดที่สูงที่สุดคือชิบูซายามะหรือแปลว่า "ภูเขาเต้านม" มีความสูงประมาณ 462 เมตร (1,516 ฟุต) และยังมีภูเขาซาไกงาทาเกะมีความสูง 443 เมตร (1,453 ฟุต) เกาะฮาฮาจิมะมีกลุ่มเกาะขนาดเล็กอยู่ใกล้เคียงชื่อ อาเนจิมะ อิโมโตจิมะ และเกาะมูโกจิมะฮาฮาจิมะ ถูกตั้งชื่อเป็นฮาฮาจิมะ เร็ตโตะ (母島列島) หรือในอดีตชื่อไบลี่
เกาะฮาฮาจิมะนั้นเป็นเกาะเขตร้อนเช่นเดียวกับเกาะอื่นในหมู่เกาะโองาซาวาระ มีสถานะเป็นกิ่งจังหวัดของมหานครโตเกียว มีประชากรราว 440 คน มีพื้นที่ประมาณ 20 ตารางกิโลเมตร มีระยะทางยาวประมาณ 15 กิโลเมตร กว้าง 2-3 กิโลเมตร ครึ่งทางทิศเหนือเป็นท่าเรือคิตะ จุดสูงสุดของเกาะฮาฮาจิมะคือยอดเขาชิบูซะเป็นภูเขาที่สูงที่สุดของเกาะ
ประวัติ.
เกาะฮาฮาจิมะค้นพบครั้งแรกในปี 1543 โดยสำรวจชาวสเปน เบร์นาร์โดเดลาตอร์เร เดิมเรียกว่า เกาะคอฟฟิน เกาะฮิลส์โบโร หรือ หมู่เกาะโลงศพ และชาวยุโรปตั้งรกรากก่อนที่จะกลายเป็นส่วนหนึ่งของญี่ปุ่นในช่วงสงครามโลกครั้งที่สอง 
ในสงครามโลกครั้งที่สองรัฐบาลญี่ปุ่นได้ให้ชาวบ้านอพยพออกไปและเสริมกำลังบนเกาะ เกาะนี้เป็นเป้าหมายของการโจมตีหลายครั้งโดยกองกำลังสหรัฐในช่วงสงครามโลกครั้งที่สอง สิ่งที่เหลืออยู่จากการป้องกันของกองทัพได้กลายเป็นหนึ่งในสถานที่ท่องเที่ยวของเกาะ
สามารถเดินทางไปเกาะได้โดยเรือข้ามฟากใช้เวลาประมาณสองชั่วโมงจากชิจิจิมะ เศรษฐกิจของฮาฮาจิมะอิงจากการประมงเชิงพาณิชย์กับโรงกลั่นรัมที่เป็นของรัฐ 
ฮาฮาจิมะมีประชากร 450 คนซึ่งเคยมีประชากร 1,546 คนในปี 1904 และเคยมีถึง 1,905 คน ใน ปี 1940 มีถนนสายหนึ่งจากหมู่บ้านคิตามูระ (北村) อยู่ทางตอนเหนือของเกาะไปยังหมู่บ้านโอกิมูระ (沖村) ดิมชื่อ "นิวพอร์ต" ทางตอนใต้ของเกาะซึ่งเป็นที่ตั้งของท่าเรือ
นิเวศวิทยา.
ฮาฮาชิมะเป็นที่สนใจของนักสังขวิทยาเป็นอย่างมากเนื่องจากมีหอยทากเฉพาะถิ่นเช่นลัมโปรซิสติส ฮาฮาจิมานะซึ่งมีชื่อเสียงเป็นอย่างมาก แต่เนื่องจากการปรากฏพันธุ์ต่างถิ่นรุกรานย่างกว้างขวางรวมถึงแพะ (ซึ่งทำลายที่อยู่อาศัย) และหนอนตัวแบน หอยทากหมาป่าสีกุหลาบ (ซึ่งกินหอยทากพื้นเมือง) จึงมีการกังวลว่าสัตว์ถิ่นกำเนิดจำนวนมากจะสูญพันธุ์
แต่ส่วนใหญ่หอยทากเฉพาะถิ่นทั้งหมดยังคงอยู่บนคาบสมุทรฮิงาชิซากิซึ่งอยู่ห่างไกลบนชายฝั่งตะวันออก เป็นพื้นที่กว้างใหญ่ไพศาลที่สวยงาม แต่เข้าถึงได้ยากมาก (ต้องปีนเขาชิบูสะก่อนที่จะลงไปยังคาบสมุทร) ประกอบด้วยโขดหินสูงชันล้อมรอบที่ราบสูงและมีต้นปาล์มจีน (Livistona chinensis) ใบเตยและใบกว้างเช่น เพอร์ซี โคบุ, อาโวคาโด และยังไม่ถูกเตะต้องจากพันธุ์ต่างถิ่นรุกรานในปัจจุบัน มีการเสนอว่าควรมีการตรวจสอบการเข้าถึงพื้นที่ เพื่อไม่ให้นักท่องเที่ยวมีส่วนในการทำลายพื้นที่พิเศษนี้โดยไม่ได้ตั้งใจ
การเดินทาง.
วิธีที่เหมาะที่สุดในการไปเยือนฮาฮาจิมะ คือ อาศัยเรือเฟอร์รีฮาฮาจิมะมารุจากชิจิจิมะ หากต้องการเดินทางไปยังฮาฮาจิมะ ให้ขึ้นเรือเฟอร์รี่ค้างคืนโอะงะซาวาระมารุ จากโตเกียวทาเกะชิบะเทอร์มินัล ไปยังชิจิจิมะใช้เวลาประมาณ 24 ชั่วโมงและขึ้นเรือเฟอร์รี่ฮาฮาจิมะมารุไปยังฮาฮาจิมะ ซึ่งจะใช้เวลาเดินทางประมาณ 2 ชั่วโมง
เบเร็ตตา 92

เบเร็ตตา 92  เป็นปืนสั้นกึ่งอัตโนมัติชนิดหนึ่ง ผลิตโดยบริษัทเบเร็ตตาสัญชาติอิตาลี เริ่มออกแบบในปี พ.ศ. 2518 และผลิตออกมาในปี พ.ศ. 2519 เป็นปืนสั้นกึ่งอัตโนมัติอีกชนิดหนึ่งที่นิยมใช้อย่างแพร่หลายในปัจจุบัน และยังมีหลายประเทศนำไปผลิตในลักษณะเดียวกันกับปืนสั้นรุ่นนี้ อาทิ ประเทศบราซิลผลิตในชื่อเทอร์ราส พีที92, สหรัฐผลิตในชื่อเบเร็ตตา เอ็ม9, ประเทศตุรกี ผลิตในชื่อวายุส16 เป็นต้น
ปืนสั้นชนิดนี้มีหลายรุ่น ได้แก่ 92, 92D, 92เอฟเอส, เซ็นทรัลนิออล, อีลีท แอลทีที ฯลฯ เบเร็ตตา 92 บรรจุกระสุนขนาด 9×19 มิลลิเมตร บรรจุในแม็กกาซีนได้ 13 นัด
ประวัติ.
เบเร็ตตา 92 ได้แรงบันดาลใจมาจากปืนพกหลายชนิด โดยลำกล้อง ไกปืน และส่วนประกอบต่างๆ ได้แรงบันดาลใจมาจากวอลเทอร์ พี38 และมีการทำงานและตัวปืนบางส่วนที่ยังคล้ายคลึงกับบราวนิง ไฮ-พาวเวอร์ อีกด้วย
การ์โล บาเร็ตตา, กียูเซปเป เมซเซสตี และวิคตอริโอ วาเล ได้ร่วมกันออกแบบปืนสั้นชนิดนี้ และออกแบบเสร็จสมบูรณ์ในปี พ.ศ. 2518
วัดหลักสองราษฎร์บำรุง

วัดหลักสองราษฎร์บำรุง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหลักสอง อำเภอบ้านแพ้ว จังหวัดสมุทรสาคร มีที่ดินตั้งวัดมีเนื้อที่ 23 ไร่ 1 งาน 24 ตาราง และมีที่ธรณีสงฆ์ จำนวน 1 แปลง เนื้อที่ 42 ไร่ 2 งาน 34 ตารางวา
ประวัติ.
วัดหลักสองราษฎร์บำรุง เดิมมีชื่อว่า วัดมอญราษฎร์บำรุง สร้างเมื่อ พ.ศ. 2418 ผู้มอบที่ดินให้สร้างวัดนี้ คือ พระยาโชดกราชเศรษฐีกับพระยาไพบูลย์ราชรังสรรค์ ได้ชักชวนประชาชนสร้างวัด ต่อมาเมื่อ พ.ศ. 2438 ได้มีการย้ายวัดจากเดิมตั้งอยู่ติดกับคลองดำเนินสะดวก มาสร้างบริเวณฝั่งคลองดำเนินสะดวกทางด้านใต้ ได้ตั้งชื่อวัดว่า "วัดราษฎร์ศรัทธากะยาราม" ส่วนวัดมอญราษฎร์บำรุงจึงเป็นวัดร้างใช้เป็นสถานที่เก็บศพ ต่อมาเมื่อ พ.ศ. 2451 นายฉาย กำนันเบี้ยว วงศ์สวรรค์นายบุญ นายจีน และราษฎรบ้านแพ้วได้ร่วมกันสร้างวัดขึ้นมาใหม่ ในที่ดินของวัดมอญราษฎร์บำรุง และตั้งชื่อว่า "วัดหลักสองราษฎร์บำรุง" ได้รับพระราชทานวิสุงคามสีมาเมื่อ พ.ศ. 2467 เขตวิสุงคามสีมา กว้าง 40 เมตร ยาว 60 เมตร 
อาคารเสนาสนะ.
อุโบสถ กว้าง 15.69 เมตร ยาว 33.9 เมตร สร้างเมื่อ พ.ศ. 2537 เป็นอาคารคอนกรีตเสริมเหล็กสองชั้น ภายในมีพระประธานพร้อมด้วยพระโมคคัลลานะและพระสารีบุตร ศาลาการเปรียญ กว้าง 24.59 เมตร ยาว 31.59 เมตร สร้างเมื่อ พ.ศ. 2440 เป็นอาคารคอนกรีตเสริมเหล็ก ทรงไทย หอสวดมนต์ กว้าง 14 เมตร ยาว 41.59 เมตร สร้างเมื่อ พ.ศ. 2499 เป็นอาคารไม้ทรงไทย กุฏิสงฆ์ จำนวน 13 หลัง เป็นอาคารไม้ 10 หลัง ครึ่งตึกครึ่งไม้ 2 หลัง และตึก 1 หลัง วิหาร กว้าง 9.09 เมตร ยาว 14.79 เมตร เป็นอาคารไม้ ศาลาอเนกประสงค์ 1 หลัง ศาลาพักร้อน 4 หลัง เป็นอาคารไม้ทรงไทย ศาลาสี่มุข 1 หลัง เป็นอาคารไม้และกุฏิอุบาสิกา 1 หลัง นอกจากนี้ในวัดยังมีศาลเจ้าแม่กวนอิม เป็นศาลาสถาปัตยกรรมจีนมีเสามังกร 4 เสา ตั้งอยู่ริมคลองดำเนินสะดวก
วัดธัญญะผล

วัดธัญญะผล เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลลำลูกกา อำเภอลำลูกกา จังหวัดปทุมธานี
วัดธัญญะผลสร้างเมื่อ พ.ศ. 2410 โดยมีอำแดงพุก นางเอี่ยม และสมภารหลง เป็นผู้ดำเนินการสร้างวัดและได้ขนานนามว่า วัดพุทธนิมิตยาราม ต่อมาได้เปลี่ยนชื่อวัดมาเป็น "วัดธัญญะผล" ได้รับพระราชทานวิสุงคามสีมาเมื่อวันที่ 10 พฤษภาคม พ.ศ. 2449 เขตวิสุงคามสีมา กว้าง 11 เมตร ยาว 20 เมตร มีการบูรณะวัดในสมัยพระครูโกวิทอรรถวิบูลย์ เจ้าอาวาสรูปที่ 9 และต่อมาในสมัยพระครูโกวิทอรรถวิบูลย์ เป็นเจ้าอาวาส ปี พ.ศ. 2530 ได้สร้างอุโบสถหลังใหม่เนื่องจากเห็นว่าอุโบสถหลังเดิมมีสภาพทรุดโทรมมาก แต่พระครูโกวิทอรรถวิบูลย์มรณภาพไปก่อน อุโบสถได้พระราชทานวิสุงคามสีมาเมื่อวันที่ 25 ธันวาคม พ.ศ. 2539 ในสมัยพระครูสุวรรณวรการเป็นผู้รักษาการแทนเจ้าอาวาส ต่อมาในสมัยพระมหากล้า กตปุญฺโญ ดำรงตำแหน่งเจ้าอาวาส ได้ใช้อุโบสถหลังเก่าทำสังฆกรรมตลอดมาจนถึง พ.ศ. 2542 เมื่อได้สร้างอุโบสถหลังใหม่แล้วเสร็จ จึงได้มีการยกเลิกการใช้อุโบสถหลังเก่า จากนั้นมาไม่มีการใช้อุโบสถหลังเก่าอีกเลย
อาคารเสนาสนะอื่น ๆ นอกเหนือจากอุโบสถ ได้แก่ กุฎิ หอสวดมนต์สร้างเมื่อ พ.ศ. 2505 ศาลาการเปรียญสร้างเมื่อ พ.ศ. 2502 ปูชนียวัตถุมีพระพุทธรูปนามว่า "หลวงพ่อยิ้ม" เป็นพระพุทธรูปปางสมาธิ มีประวัติคือ หลวงพ่อยิ้มลอยน้ำมาโผล่ที่ปากคลองแปดระหว่างเขตวัดกับบ้านเถ้าแก่พูน ประมาณ ต้น พ.ศ. 2410 โผล่แต่ส่วนเกศ ปู่โต๊ะเป็นคนอัญเชิญขึ้นมาประดิษฐานไว้หน้าโบสถ์หลังเก่า ต่อมานำไปไว้ที่ศาลาฤๅษีและต่อมาได้อัญเชิญมาประดิษฐานที่หน้าวัด ปัจจุบันได้อัญเชิญมาประดิษฐานอยู่หน้าศาลาการเปรียญของวัดธัญญะผล
วัดอลงกรณ์

วัดอลงกรณ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางช้าง อำเภออัมพวา จังหวัดสมุทรสงคราม
วัดอลงกรณ์ เดิมมีชื่อว่า วัดใหม่ตากรณ์ สร้างวัดและอุทิศที่ดินโดยนายกรและนางจาด จึงตั้งชื่อวัดเช่นนั้น ขอตั้งวัดเมื่อ พ.ศ. 2430 สองสามีภรรยาผู้สร้างวัด ได้สร้างโบสถ์และศาลาการเปรียญ หอกลอง 2 หลัง และกุฏิสงฆ์ 6 หลัง ต่อมาได้มีผู้มีจิตศรัทธาสร้างกุฏิสงฆ์ให้อีก 2 หลัง เมื่อสร้างเสร็จจึงอาราธนาพระอาจารย์แย้มจากวัดใหม่ท้องคุ้งมาเป็นเจ้าอาวาส วัดได้รับพระราชทานวิสุงคามสีมาเมื่อ พ.ศ. 2438 ได้เปลี่ยนชื่อมาเป็น "วัดอลงกรณ์"
เสนาสนะที่สำคัญ ได้แก่ อุโบสถไม้สักสร้างขึ้นพร้อมกับการสร้างวัดได้รับการบูรณะเมื่อ พ.ศ. 2513 ศาลาการเปรียญมีตู้พระไตรปิฏกที่ได้มาจากวัดเลียบ เจดีย์ทรงกลมตั้งอยู่หน้าอุโบสถ ลักษณะเป็นเจดีย์ก่ออิฐถือปูนทรงกลม ฐานเจดีย์เป็นฐานกลมซ้อนกัน 7 ชั้น และวิหารหลวงปู่ฤทธิชัยรณฤทธิ์
โบราณวัตถุที่สำคัญ ได้แก่ พระประธานในอุโบสถ เป็นพระพุทธรูปหล่อเนื้อทองเหลือง ปางสมาธิ สร้างมาคู่กับวัด พระพุทธรูปพระพุทธรูปสำริดประทับนั่งบนฐานบัว ขัดสมาธิราบ แสดงปางสมาธิ ห่มจีวรเฉียง มีลวดลายดอกพิกุลแบบผ้าจีน ศิลปะสมัยรัตนโกสินทร์ มณฑปไม้สำหรับประดิษฐานพระพุทธรูป มีลวดลายไม้เขียนสี
วัดโบสถ์ดอนพรหม

วัดโบสถ์ดอนพรหม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 10 บ้านวัดประชารังสรรค์ ตำบลบางกร่าง อำเภอเมืองนนทบุรี จังหวัดนนทบุรี มีที่ดินตั้งวัดเนื้อที่ 16 ไร่ 1 งาน 3 ตารางวา
วัดโบสถ์ดอนพรหมสร้างเมื่อ พ.ศ. 2310 ในสมัยอยุธยาตอนปลาย ไม่ทราบนามและประวัติผู้สร้าง ต่อมาขาดการทำนุบำรุงจึงกลายเป็นวัดร้างอยู่ช่วงหนึ่งจนกระทั่งประชาชนได้ร่วมกันบูรณะให้เป็นวัดมีพระสงฆ์ขึ้นมาอีกครั้ง ได้รับพระราชทานวิสุงคามสีมาครั้งหลังเมื่อวันที่ 30 ธันวาคม พ.ศ. 2518 และได้ผูกพัทธสีมาเมื่อวันที่ 7 พฤษภาคม พ.ศ. 2519 ด้านการศึกษา ทางวัดได้เปิดสอนพระปริยัติธรรมมาตั้งแต่ พ.ศ. 2518 นอกจากนั้นยังได้ให้ที่ธรณีสงฆ์สร้างโรงเรียนประจำอำเภอบางใหญ่ เนื้อที่ 60 ไร่ สนามกีฬาประจำจังหวัดนนทบุรี เนื้อที่ 50 ไร่ และค่ายลูกเสือประจำจังหวัดนนทบุรี เนื้อที่ 60 ไร่ อีกด้วย
วัดโบสถ์ดอนพรหมมีอาคารและเสนาสนะสำคัญได้แก่ อุโบสถ สร้างเมื่อ พ.ศ. 2519 ภายในมีพระประธานเป็นพระพุทธรูปศิลาแลงปางมารวิชัยศิลปะสุโขทัย กุฏิสงฆ์ จำนวน 8 หลัง ส่วนมากเป็นอาคารทรงไทยโบราณ และศาลาการเปรียญ ได้รับการบูรณะเมื่อ พ.ศ. 2504
วัดป่าเลไลยก์ (ตำบลบางตะไนย์)

วัดป่าเลไลยก์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 5 บ้านแหลมเหนือ ตำบลบางตะไนย์ อำเภอปากเกร็ด จังหวัดนนทบุรี
วัดป่าเลไลยก์เป็นวัดที่สร้างมาตั้งแต่สมัยอยุธยาตอนปลาย เป็นวัดที่มีความเจริญมากและมีพระพุทธบาทประดิษฐานอยู่ในมณฑป เมื่อสร้างวัดบริเวณใกล้เคียงยังคงเป็นป่า จึงเรียกว่า วัดป่า และน่าจะเป็นวัดของพระสงฆ์ฝ่ายวิปัสสนาธุระ คลองที่เข้าถึงวัดเดิมเรียกว่า "คลองคูวัด" เมื่อเกิดสงครามพม่าเข้ายึดเมืองนนทบุรีและปากเกร็ดจึงกลายเป็นวัดร้าง เมื่อมีผู้คนมาตั้งชุมชนในสมัยธนบุรีและรัตนโกสินทร์ตอนต้นจึงมีพระสงฆ์มาจำพรรษาอยู่ จากทำเนียบสงฆ์ใน พ.ศ. 2448 ยังปรากฏชื่อวัดป่า มีพระอ่อนเป็นเจ้าอาวาส ตั้งอยู่ท้ายหมู่บ้านซึ่งมีวัดอินทารามเป็นวัดใหญ่ในชุมชน แต่คงมีชาวบ้านอยู่ใกล้วัดป่าจำนวนน้อย ขาดการอุปถัมภ์ จึงกลายเป็นวัดร้างอีกครั้ง
ต่อมาเมื่อราว พ.ศ. 2526–2527 หลวงพ่อสร้อย ธมฺมรโส ได้นำคณะลูกศิษย์และชาวบ้านแหลมเหนือช่วยกันบูรณปฏิสังขรณ์จากวัดร้าง และได้ตั้งเป็นวัดที่มีพระสงฆ์จำพรรษาอีกครั้งเมื่อวันที่ 29 พฤศจิกายน พ.ศ. 2532 จนได้รับพระราชทานวิสุงคามสีมาเมื่อวันที่ 24 มิถุนายน พ.ศ. 2539 มีอาคารเสนาสนะประกอบไปด้วยอุโบสถ หอสวดมนต์ และกุฏิสงฆ์
วัดดงเกตุ

วัดดงเกตุ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสามพราน อำเภอสามพราน จังหวัดนครปฐม 
เมื่อ พ.ศ. 2521 พระชลอ ปิยปุตุโต ได้เดินธุดงค์มาปักกรดใต้ร่มไม้ใหญ่ในเกาะดงเกตุ เห็นว่าสถานที่นี้มีความเงียบสงบเหมาะแก่การปัฏิบัติธรรม ประกอบกับพื้นที่บริเวณนั้นหากญาติโยมและพุทธศาสนิกชนจะทำบุญทำทาน ถือศีล ปฏิบัติธรรม ก็ต้องเดินเท้าลัดทุ่งไปลงเรือข้ามฟากเพื่อไปวัดต่าง ๆ ยิ่งในฤดูฝนช่วงเข้าพรรษายิ่งทำได้ยากเป็นที่สุด ท่านและชาวบ้านจึงคิดจะสร้างวัดขึ้น แต่เนื่องด้วยขาดแคลนทุนทรัพย์ จึงสร้างเป็นสำนักสงฆ์ขึ้นก่อน มีชื่อว่า สำนักสงฆ์ปิยธรรมรัศมี จนสำนักสงฆ์มีความเจริญก้าวหน้าทั้งสิ่งก่อสร้างและจำนวนพุทธศาสนิกชน ผู้นำชุมชนและผู้มีจิตศรัทธาจึงร่วมกันบริจาคที่ดิน จนได้รับอนุญาตสร้างวัดเมื่อวันที่ 14 ธันวาคม พ.ศ. 2525 มีนายบุญเพิ่ม โกพุฒห้อย เป็นผู้ขออนุญาต และได้พระราชทานนามจากสมเด็จพระสังฆราช ว่า "วัดดงเกตุ" ตามชื่อหมู่บ้านที่ตั้งวัด ได้รับพระราชทานวิสุงคามสีมาเมื่อ พ.ศ. 2532 ปัจจุบันมีพระครูไพศาลธรรมสถิต (หริ่งรัตน์) ดำรงตำแหน่งเจ้าอาวาส
วัดทวีวัฒนาราม

วัดทีวีวัฒนาราม หมู่ 7 บ้านโคกไม้งาม ต.หนองกุงธนสาร อ.ภูเวียง จ.ขอนแก่น 
วัดทวีวัฒนาราม เป็นวัดราษฎร์ สังกัดคณะสงฆ์มหานิกาย ได้ตราตั้งวัด เมื่อวันที่ 9 มีนาคม พ.ศ.2558
=ที่ตั้ง=
เลขที่7 หมู่7 บ้านโคกไม้งาม ตำบลหนองกุงธนสาร อำเภอภูเวียง จังหวัดขอนแก่น
=เจ้าอาวาส=
=อ้างอิง=
รายชื่อวัดในจังหวัดขอนแก่น
วัดพันเตา

วัดพันเตา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพระสิงห์ อำเภอเมืองเชียงใหม่ จังหวัดเชียงใหม่ มีที่ดินตั้งวัดเนื้อที่ 2 ไร่ 3 งาน 86 ตารางวา
วัดพันเตา หรือ วัดปันเต้า สร้างเมื่อ พ.ศ. 1934 เป็นวัดร่วมสมัยเดียวกับวัดเจดีย์หลวงวรวิหาร เนื่องจากเคยเป็นเขตสังฆาวาสของวัดโชติการาม (วัดเจดีย์หลวงวรวิหาร) มีตำนานปฐมเหตุการตั้งเมืองเชียงใหม่ สมัยลัวะปกครองเล่าว่า "เศรษฐีผู้หนึ่งหื้ออยู่กลางเวียง ทั้ง 5 คนนี้มีชื่อว่า เศรษฐีพันเท้า เขาก็ได้ตั้งคุ้มอยู่ตามคำเจ้าระสีแล" จึงสันนิษฐานว่าวัดพันเตาในอดีตเป็นบริเวณบ้านของเศรษฐีคนดังกล่าว ต่อมาจึงได้ตั้งวัดพันเตาขึ้นในสมัยพระเจ้าแสนเมือง ขณะที่อีกตำนานหนึ่ง กล่าวว่า เดิมเป็นสถานที่ตั้งเส้าจำนวนพันเตาหลอมทองหล่อพระพุทธรูปอัฎฐารส ซึ่งประดิษฐานในวิหารวัดเจดีย์หลวง เมื่อทำการหล่อพระเสร็จแล้ว ชาวเมืองจึงสร้างวัดขึ้นในบริเวณนั้นเรียกว่า "วัดพันเตา"
เสนาสนะที่สำคัญ คือ วิหารหอคำสร้างด้วยไม้สัก เดิมเป็นหอคำของพระเจ้ามโหตรประเทศ ท่านได้สร้างขึ้นเมื่อได้เลื่อนฐานันดรศักดิ์และตำแหน่งจากพระยาอุปราชขึ้นเป็นพระยาเชียงใหม่มหาวงศ์ จึงได้สร้างหอคำขึ้นไว้ประดิษฐานพระพุทธรูป ปัจจุบันวิหารหอคำนี้ได้รับการขึ้นทะเบียนเป็นโบราณสถาน เมื่อ พ.ศ. 2523 ภายในประดิษฐาน "พระเจ้าปันเต้า" (พันเท่า) มีความหมายอันเป็นมงคลว่า "มีความสำเร็จเพิ่มพูนเป็นร้อยเท่าพันเท่า" ด้านหลังวิหารหอคำ คือเจดีย์ทรงระฆังบนฐานแปดเหลี่ยม รายล้อมด้วยเหล่าเจดีย์ราย
วัดยังมีโบราณวัตถุ คือ ธรรมาสน์โบราณ สร้างโดยพระเจ้าอินทวิชยานนท์ เมื่อ พ.ศ. 2416 โดยสร้างคู่กับองค์พระประธานในวิหารหอคำ
ปีเตอร์ ควิลล์ (จักรวาลภาพยนตร์มาร์เวล)

ปีเตอร์ ควิลล์  เป็นตัวละครที่แสดงโดย คริส แพร็ตต์ ในภาพยนตร์แฟรนไชส์จักรวาลภาพยนตร์มาร์เวล (MCU) ซึ่งบางครั้งรู้จักกันในชื่อ สตาร์-ลอร์ด ซึ่งมีพื้นฐานมาจากตัวละครมาร์เวลคอมิกส์ที่มีชื่อเดียวกัน
ควิลล์ได้ปรากฏตัวในภาพยนตร์ MCU สี่เรื่องโดยเริ่มจาก "รวมพันธุ์นักสู้พิทักษ์จักรวาล" ในปี พ.ศ. 2557 ซึ่งเขาเป็นหนึ่งในตัวละครนำ ตัวละครปรากฏตัวอีกครั้งในบทนำใน "รวมพันธุ์นักสู้พิทักษ์จักรวาล 2" ในปี พ.ศ. 2560 ตามด้วยการปรากฏตัวที่เล็กลง แต่มีความสำคัญใน ' และการปรากฏตัวรวมพลใน ' ควิลล์กลับมาในเรื่อง "", "เดอะการ์เดียนส์ออฟเดอะกาแล็กซี่ฮอลิเดย์สเปเชียล" และ "รวมพันธุ์นักสู้พิทักษ์จักรวาล 3"
แรงแวนเดอร์วาลส์

ในฟิสิกส์โมเลกุล แรงแวนเดอร์วาลส์ ([fɑn dər ˈʋaːls]) เป็นอันตรกิริยาที่ขึ้นกับระยะทางระหว่างอะตอมหรือโมเลกุล แรงนี้แตกต่างจากพันธะไอออนิกและพันธะโคเวเลนต์เนื่องจากไม่ได้เป็นผลจากพันธะเคมีเชิงอิเล็กตรอน แรงแวนเดอร์วาลส์เป็นแรงอย่างอ่อนและไวต่อการรบกวน และจะหายไปอย่างรวดเร็วเมื่อโมเลกุลทั้งสองมีระยะห่างกัน
แรงแวนเดอร์วาลส์มีบทบาทสำคัญในหลายสาขาวิชา เช่น เคมีซูปราโมเลกุล ชีววิทยาเชิงโครงสร้าง วิทยาศาสตร์พอลิเมอร์ นาโนเทคโนโลยี วิทยาศาสตร์พื้นผิว และฟิสิกส์สสารควบแน่น แรงนี้ยังเป็นพื้นฐานของหลายคุณสมบัติในสารประกอบอินทรีย์และของแข็งโมเลกุล รวมถึงการละลายในตัวกลางมีขั้วและไม่มีขั้ว
เมื่อไม่มีแรงอื่นปรากฏ ระยะระหว่างอะตอมจะก่อให้เกิดแรงผลักมากกว่าแรงดึงดูด สิ่งนี้เรียกว่าระยะติดต่อฟานเดอร์วาลส์ (Van der Waals contact distance) ปรากฏการณ์นี้เกิดจากแรงผลักซึ่งกันและกันของหมอกอิเล็กตรอนของอะตอม แรงแวนเดอร์วาลส์มีต้นกำเนิดเดียวกับปรากฏการณ์คาซิมีร์ อันเป็นแรงที่เกิดจากการกระเพื่อมทางควอนตัมในสนามของแรง
แรงแวนเดอร์วาลส์ตั้งชื่อตามโยฮันเนส ดิเดริก ฟาน เดอ วาลส์ นักฟิสิกส์ชาวดัตช์ มักถูกอธิบายว่าเป็นกลุ่มร่วมของแรงล็อนด็อน (ระหว่างขั้วเหนี่ยวนำชั่วคราว) แรงเดอบาย (ระหว่างมีขั้วถาวรกับขั้วเหนี่ยวนำ) และแรงเคโซม (ระหว่างขั้วถาวร)
คำจำกัดความ.
แรงแวนเดอร์วาลส์รวมถึงแรงดึงดูดและแรงผลักระหว่างอะตอมและโมเลกุล แรงนี้แตกต่างจากพันธะโคเวเลนต์และพันธะไอออนิกเพราะเกิดจากความสัมพันธ์ทางสภาพมีขั้วที่ผันผวนของอนุภาคใกล้เคียง แรงแวนเดอร์วาลส์เป็นแรงอ่อนที่สุดในบรรดาแรงเคมีอย่างอ่อน มีความแข็งแรงประมาณ 0.4 ถึง 4 kJ/mol แรงนี้เป็นผลจากการเปลี่ยนผ่านชั่วคราวของความหนาแน่นอิเล็กตรอน กล่าวคือเมื่อเกิดความเปลี่ยนแปลงของอิเล็กตรอนไปมาระหว่างด้านใดด้านหนึ่งของนิวเคลียส จะก่อให้เกิดประจุย่อยที่สามารถดึงดูดและผลักอะตอมใกล้เคียง แรงแวนเดอร์วาลส์ตรวจพบได้ยากเมื่อระยะระหว่างอะตอมมากกว่า 0.6 นาโนเมตร ขณะที่หากระยะระหว่างอะตอมน้อยกว่า 0.4 นาโนเมตร แรงนี้จะกลายเป็นแรงผลัก
แรงแวนเดอร์วาลส์มีลักษณะเด่นคือ เป็นแรงที่อ่อนกว่าพันธะโคเวเลนต์และพันธะไอออนิก เป็นแรงที่ไม่เกี่ยวข้องกับทิศทาง เป็นแรงในระยะใกล้จึงกระทำต่ออนุภาคใกล้เคียงเท่านั้น และไม่ได้ขึ้นกับอุณหภูมิ ยกเว้นแรงดึงดูดระหว่างขั้ว (dipole–dipole interactions) หรือแรงเคโซม
แรงลอนดอน แรงเดอบาย และแรงเคโซม.
แรงลอนดอน (London dispersion force) เป็นแรงที่เกิดจากอะตอมหรือโมเลกุลมีขั้วชั่วคราว สภาพมีขั้วนี้สามารถเหนี่ยวนำจากโมเลกุลมีขั้วหรือการผลักของหมอกอิเล็กตรอนประจุลบในโมเลกุลไม่มีขั้ว ฉะนั้นแรงลอนดอนจึงถือว่าเกิดจากการผันผวนของความหนาแน่นอิเล็กตรอนในหมอกอิเล็กตรอน อะตอมที่มีจำนวนอิเล็กตรอนมากจะมีแรงลอนดอนมากกว่าอะตอมที่มีจำนวนอิเล็กตรอนน้อย แรงลอนดอนตั้งชื่อตามฟริทซ์ ล็อนด็อน นักฟิสิกส์ชาวเยอรมัน
แรงเดอบาย (Debye force) เป็นแรงที่เกิดจากอันตรกิริยาระหว่างโมเลกุลมีขั้วถาวรกับโมเลกุลมีขั้วเหนี่ยวนำ โมเลกุลมีขั้วเหนี่ยวนำเกิดขึ้นเมื่อโมเลกุลหนึ่งที่มีขั้วถาวรผลักอิเล็กตรอนของอีกโมเลกุล เหนี่ยวนำให้เกิดแรงดึงดูดซึ่งกันและกันระหว่างโมเลกุล แรงเดอบายไม่สามารถเกิดได้ระหว่างอะตอมและไม่ขึ้นกับอุณหภูมิเหมือนแรงเคโซม แรงเดอบายตั้งชื่อตามปีเตอร์ เดอบาย นักฟิสิกส์ชาวดัตช์
แรงเคโซม (Keesom force) เป็นอันตรกิริยาที่เกิดระหว่างโมเลกุลมีขั้วถาวรสองโมเลกุล โมเลกุลมีขั้วถาวรนี้มีการจัดเรียงที่ทำให้ประจุย่อยต่างขั้วของทั้งสองโมเลกุลอยู่ใกล้กันจึงก่อให้เกิดแรงดึงดูด แรงเคโซมเป็นแรงที่ขึ้นกับอุณหภูมิและไม่เกิดในสารละลายในน้ำที่มีอิเล็กโทรไลต์ แรงนี้ตั้งชื่อตามวิลเลิม เฮนดริก เคโซม นักฟิสิกส์ชาวดัตช์
อังกาเกะ

อังกาเกะ  เป็นคำทั่วไปสำหรับเรียกอาหารที่ทำโดยการเติมแป้ง (แป้งคูซุ, แป้งมันฝรั่ง ฯลฯ) ที่ละลายในน้ำหรือน้ำซุปดาชิ แล้วให้ความร้อน ใส่โทโรมิ นอกจากนี้ยังหมายถึงเส้นอูดงและเส้นโซบะที่ใส่โทโรมิที่ทำโดยใช้แป้งคูซุหรือแป้งมันฝรั่งที่ละลายลงน้ำใส่ลงในน้ำซุปดาชิที่ปรุงรสเป็นพิเศษ
ภาพรวม.
อังกาเกะจากแป้งคูซุนั้นอาจเรียกอีกอย่างว่า คูซูทามาริ  บางครั้งใช้วางบนจานนึ่งหรือต้มหรือรองข้างใต้
อาหารที่ใช้อังกาเกะมีลักษณะที่เรียบลื่นเมื่อสัมผัส และทำให้ร่างกายอบอุ่นไม่เย็นลงง่าย ๆ
ในอาหารจีนเรียกว่า ลิว 
ในประเทศจีนนั้น ข้าวราดอังกาเกะโดยทั่วไปเรียกว่า ฮุ่ยฟั่น  และรับประทานกันอย่างแพร่หลายไม่เพียงแต่ในจีนเท่านั้น แต่ยังรวมถึงภูมิภาคที่มีคนจีนอยู่มากภายในเอเชียตะวันออกเฉียงใต้อย่างเช่นสิงคโปร์ด้วย
จังหวัดดอร์นอด

ดอร์นอด (แปลตรงตัว "ตะวันออก") เป็นหนึ่งในยี่สิบเอ็ดจังหวัดของประเทศมองโกเลีย ตั้งอยู่ทางตะวันออกของประเทศ มีเนื้อที่ 123,597 ตารางกิโลเมตร โดยมีเมืองหลักคือ ชอยบัลซัน ซึ่งอยู่ห่างจากเมืองหลวงอูลานบาตาร์ไปทางตะวันออก 655 กิโลเมตร จังหวัดมีพรมแดนติดกับดินแดนซาไบคัลสกีของประเทศรัสเซียทางทิศเหนือ และเขตปกครองตนเองมองโกเลียในของประเทศจีนทางทิศใต้และทิศตะวันออก
จังหวัดนี้ก่อตั้งขึ้นในช่วงการปฏิรูปการปกครองในปี ค.ศ. 1941 และได้รับชื่อใหม่ว่า "ชอยบัลซัน" ตามชื่อผู้นำพรรคคอมมิวนิสต์ คาร์ลอกีง ชอยบัลซัน นอกจากนี้เมืองหลักของจังหวัดยังถูกเรียกว่า "บายาน ตือเมน" ในปี ค.ศ. 1963 ชื่อของจังหวัดถูกเปลี่ยนชื่อใหม่เป็น "ดอร์นอด"
พระนางศรีชัยราชจุฑามณี

พระนางศรีชัยราชจุฑามณี (Sri Jayarajacudamani) พระอัครมเหสีแห่งอาณาจักรพระนคร เมื่อ ค.ศ.1150-1160
พระราชประวัติ.
พระองค์เป็นพระราชธิดาในพระเจ้าหรรษวรรมันที่ 3 พระองค์อภิเษกสมรสกับพระเจ้าธรณีนทรวรมันที่ 2ในปี ค.ศ.1125 พระองค์เป็นพระราชมารดาในพระเจ้าชัยวรมันที่ 7 ซึ่งพระราชสมภพเมื่อ ค.ศ.1125 หลังจากที่พระเจ้าสุริยวรมันที่ 2 สวรรคตลงเมื่อ ค.ศ.1150พระเจ้าธรณีนทรวรมันที่ 2ได้เสด็จขึ้นครองราชย์และสถาปนาพระนางเป็นพระอัครมเหสี
เท็ตสึ อินาดะ

เท็ตสึ อินาดะ (<ruby>稲田 徹<rt>いなだ てつ</rt></ruby>, 1 กรกฎาคม 1972-) เป็นนักพากย์ ผู้บรรยาย และนักมวยปล้ำอาชีพ ชาวญี่ปุ่น เกิดที่เมืองฮาจิโอจิ โตเกียว สังกัดอาโอนิโปรดักชัน
โฮจู โอตสึกะ

โฮจู โอตสึกะ (; โรมาจิ: "Ōtsuka Hōchū", 19 พฤษภาคม 1954 –) เป็น นักพากย์ และ ผู้บรรยาย ชาย ชาวญี่ปุ่น เกิดที่ เมืองสึยามะ จังหวัดโอกายามะ สังกัดเครซีบ็อกซ์ ส่วนสูง 173 ซม. 
ประวัติ.
ชอบการ์ตูนมาตั้งแต่เด็ก หลังจากเข้าโรงเรียนประถมแล้วก็อ่านให้เด็ก ๆ ในละแวกนั้นฟัง หลังจากจบการศึกษาจากโรงเรียนมัธยมสึยามะจังหวัดโอกายามะ ก็ย้ายไปโตเกียวโดยไม่ได้ตั้งใจจะหางานทำ ในตอนนั้นลูกค้าที่ทำงานพิเศษเป็นโปรดิวเซอร์พากย์เสียงที่ทำงานให้กับสถานีโทรทัศน์ เป็นแรงบันดาลใจให้เขาได้ค้นพบสิ่งที่ตัวเองอยากทำ
จากนั้นจึงได้ไปที่สถาบันวิจัยการแสดงของนัตสึโกะ คาวาจิ
ก่อนหน้านี้เคยสังกัดอาตส์วิชัน และโดจินชะโปรดักชัน หลังจากนั้นจึงได้มาสังกัดเครซีบ็อกซ์ในไอแอมเอนเทอร์ไพรส์
ในปี 2017 เขาได้รับรางวัลนักแสดงสมทบชายยอดเยี่ยมจากงานเซยูอะวอดส์
เดิมทีเขาเริ่มอาชีพโดยใช้ชื่อจริงของเขาคือ โยชิทาดะ แต่เขาได้เปลี่ยนชื่อที่ใช้เป็นชื่อในปัจจุบันเพราะชื่อของเขามักถูกอ่านเป็น "โฮจู" ในอนิเมะ SoltyRei เมื่อปี 2005 เขายังได้รับบทเป็นตัวละครชื่อ "โฮจู" ด้วย
มาซาฮิโระ อิโต

มาซาฮิโระ อิโต (<ruby>伊藤 昌弘<rt>いとう まさひろ</rt></ruby>, 24 กรกฎาคม 1992 –) เป็นนักพากย์ และ นักร้องนักแต่งเพลง ชาย ชาวญี่ปุ่น เกิดที่เมืองฟุกุโรอิ จังหวัดชิซึโอกะ สมาชิกของวง Argonavis สังกัดฮิบิกิ ส่วนสูง 168 ซม.
กุงกุมะ

กุงกุมะ (อักษรโรมัน: Kumkuma) เป็นผงที่ใช้ในกิจกรรมทางสังคมและศาสนาในประเทศอินเดีย ทำมาจากผงขมิ้นกับผงอื่น ๆ ชื่ออื่น ๆ ในอินเดีย เช่น "kuṅkumam" (สันสกฤต कुङ्कुमम्, ทมิฬ குங்குமம், ภาษามลยาฬัม കുങ്കുമം), "kumkuma" (เตลูกู కుంకుమ), "kukum" (กงกัณ कुकूम्), "kunku" (มราฐา कुंकू and คุชราต કંકુ), "kumkum" (เบงกอล কুমকুম และ ฮินดี कुमकुम), "kunkuma" (กันนาดา ಕುಂಕುಮ)
กุงกุมะมักป้ายบนหน้าผากของชาวอินเดีย ซึ่งมีที่มาจากความเชื่อเรื่องพลังงานในร่างกายที่เรียกว่าจักระ โดยจักระที่หก หรือที่รู้จักในชื่อ ตาที่สาม ตั้งอยู่ที่ตรงกลางหน้าผาก ระหว่างคิ้ว และเชื่อว่าเป็นช่องทางติดต่อระหว่างมนุษย์และเพทเจ้า การป้ายกุงกุมะยังแตกต่างไปตามธรรมเนียม เช่น ลัทธิไศวะนิยมทาเส้นสีขาวแนวนอนสามเส้น ทำมาจากวิภูติ และมีจุดกุงกุมะอยู่ตรงกลาง หรือที่เรียกว่าตริปุนทระ
ประเทศตรินิแดดและโตเบโกในโอลิมปิกฤดูร้อน 2024

ประเทศตรินิแดดและโตเบโก มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม ค.ศ. 2024 นับเป็นการปรากฏตัวครั้งที่ 19 ของประเทศในโอลิมปิกฤดูร้อน แม้ว่าก่อนหน้านี้นักกีฬาตรินิแดดและโตเบโกจะปรากฏตัวในการแข่งขันครั้งอื่น ๆ อีก 4 ครั้งในฐานะอาณานิคมของอังกฤษและเป็นส่วนหนึ่งของสหพันธรัฐเวสต์อินดีส
นักกีฬา.
รายการต่อไปนี้เป็นจำนวนผู้เข้าแข่งขันในครั้งนี้
ว่ายน้ำ.
ผลการแข่งขันดังนี้
นานาเอะ คาโต

นานาเอะ คาโต (<ruby>加藤 奈々絵<rt>かとう ななえ</rt></ruby>, 24 กุมภาพันธ์ -) เป็นนักพากย์หญิงชาวญี่ปุ่น เกิดที่จังหวัดอิบารากิ ไม่ได้สังกัดสำนักงานนักพากย์ไหน
พระราชพงศาวลีพระมหากษัตริย์ราชวงศ์วรมัน

ราชวงศ์วรมัน หรือ ราชวงศ์เขมร (เขมร: រាជវង្សវរ្ម័ន อักษรโรมัน: Varman Dynasty of Khmer Empire) เป็นราชวงศ์ในจักรวรรดิเขมร สถาปนาโดย พระเจ้าเกาฑิณยะวรมันเทวะ หรือกัมพู สวายัมภูวะ (កម្វុស្វយម្ភុវ) พราหมณ์ที่เดินทางมาจากแคว้นกลิงคะในอินเดีย ทรงได้อภิเษกกับ พระนางโสมา (សោមា) ผู้ครองอาณาจักรชนเผ่าพื้นเมืองและสถาปนาขึ้นเป็นกษัตริย์แห่งอาณาจักรพนมหรือฟูนันก่อกำเนิดราชวงศ์วรมัน
เจนละ (ค.ศ.550–802).
อาณาจักรเจนละ, หรือภาษาจีนว่า เจินล่า , ภาษาเขมรว่า เจนฬา , และภาษาเวียดนามว่า เจินหลัป  เป็นชื่อที่เอกสารจีนใช้เรียกรัฐซึ่งมาทีหลังฟูนัน และมาก่อนจักรวรรดิเขมร
<table style="border-spacing: 0px; margin: 0 auto; ">
</table>
จักรวรรดิขแมร์ (ค.ศ.802–1431).
อาณาจักรพระนคร ("จกฺรภพองฺคร") หรือ อาณาจักรเขมร ("จกฺรภพขฺแมร") บ้างเรียก อาณาจักรขอม เป็นคำที่นักประวัติศาสตร์ใช้เรียกประเทศกัมพูชาในช่วงคริสต์ศตวรรษที่ 19–15 ซึ่งเป็นช่วงที่ประเทศนี้เป็นจักรวรรดิพุทธ-ฮินดูอยู่ในเอเชียตะวันออกเฉียงใต้ จักรวรรดิแห่งนี้วิวัฒนาการขึ้นจากอารยธรรมโบราณที่เรียกฟูนันและเจนละ
<table style="border-spacing: 0px; margin: 0 auto; ">
</table>